text:
Indígenanan ta denunsiá eksklushon dor di Guatemala.
Pa medio di un dokumentu e representantenan indígena ta eksigí i proponé pa lanta un estado multiétniko i multinashonal inkluyendo e komunidatnan indígena. Representantenan di outoridatnan indígena di Guatemala i di Koordinashon i Konvergensia Nashonal Maya Waqib Kej a presentá un dokumentu kaminda nan ta denunsiá e eksklushon ku nan ta pasa aden dor di Estado. E nòmber di e rapòrt ku a presentá den kuadro di Dia Internashonal di Pueblonan Indígena ta: “Demanda i proposishonnan polítiko di e pueblonan indígena di Iximulew”. Den e karta nan ta proponé un proyekto polítiko ku ta kontribui na formashon di un estado multinashonal. E dokumentu ta konsistí di shete punto, entre nan un riba e protekshon di e teritorionan i un otro riba e partisipashon polítiko, asina Domingo Hernández, miembro di e Konvergensia Nashonal Maya a splika. Otro tópiko di e rapòrt ta rekonosimentu di e pueblonan indígena dor di hustisia guatemalteko, manera rèspèt di derechonan di e poblashon indígena. “Nos ta un poblashon, nos tin dignidat, nos por traha i nos por partisipá den e proseso di fundashon di e Estado Multinashonal ku nos tin mester den e pais”, Hernández a indiká. Tambe el a afirmá ku e grupo indígena no ta pretendé di haña produktonan regalá, pasobra esaki ta krea “dependensia entre komunidatnan”.
42 porshento di e poblashon di Guatemala ta pertenesé na un òf otro pueblo indígena. Despues di Bolivia ku 62 porshento, Guatemala ta un di e paisnan ku mayor kantidat di indígena.
Na parti nort i na parti ost di siudat di Guatemala tin e kantidat mas grandi di indígena, spesialmente na Quiché, Alta y Baja Verapaz, Sololá, Totonicapán i San Marcos.
Durante e periodo kolonial a hòrta tera di e indígenanan, tambe dor di kresementu di e metrópolis e komunidatnan a haña nan forsá pa bai na regionannan mas haltu. Dor di e situashon akí e indígenanan a haña nan obligá na traha komo obrero den temporada di kosecha.
Ku e akuerdonan di pas tabatin un reforma konstitushonal ku a inklui e derechonan di e poblashon indígena i e rekonosimentu multiétniko i multinashonal di e pais.Sin embargo no tabata posibel pa ehersé e derechonan akí.


c: text/html

text:
Willemstad – Komo parti di su biahe pa trabou na Hulanda, Minister Charles Cooper a bishitá Minister Plenipotensiario di Kòrsou señor Carlson Manuel na Kas di Kòrsou riba djaluna 28 di mart 2022.
Durante di e bishita aki, Minister Cooper a tira un bista riba e estado di e edifisionan di Kas di Kòrsou na Den Haag ku tambe ta propiedatnan di país Kòrsou. E propiedatnan aki tambe ta kai bou di e responsabilidat gubernamental di Minister Cooper.
Tabata un bishita hopi ameno durante kual a interkambiá riba ideanan ku lo por yuda pa un mihó funshonamentu di Kas di Kòrsou.

robotstxt: allowed

filter: keep


text:
Tamarijn - Un mata grandi cu tin blachi chikitu y cu ta krese fruta den un caska duru color bruin. English: Tamarindus indica
Tanta - Ruman muher di un persona su mama of tata. English: Aunt
Tapushi - E cabes of "Panicle" (groupo di simiya) cu ta krese na e parti ariba di maishi di rabo. English: Sorghum panicle
Tarai - Un net traha special pa piska cune. English: Fishing net.
Tinashi - Un "vaas" grandi pa warda awa of binja den dje, normalmente rond di 1 meter halto.
Tira Tubo - Ganja, enventa storia English: Lie, Fabrication of a story.
Tobo - Un Baki cu ta wordo husa pa banja of pa laba panja den dje; Ora cu mi tawata mucha mi tawata banja den tobo. English: Tub
Tor - Un insecto chikito cu un casca duru cu ta proteha su halanan. English: Beatle
Trankera - Un muraya di tereno traha di cadushi. English: Fence made out of cactus
Transhi - Un muraya di tereno cu a wordo traha for di piedra y baranca (sin cement). English: Fence made out of stones.


text:
Nos lugá, ib pa Bo Ta e mihó amigu
Hañá di nobo amigunan di Chernigov òf buska e amor Di henter su bidaRegistra, ta liber i ta fásil. Hasi e tempu pa transmishon Na e sitio ib hiba E úniko punto positivo. Estúpido huzga mi ta loke Mi ta skirbi. Mi mundu no ta limitá Na internet, i tin kosnan Ku mi kiko.
Bon destinashon pa bo buska Den e di dos mitar
Mi ta un hende felis A encontra te di futbol, Representá den futbol. Awor siña wak fluho di Amigu di e stat, mi Kier párafo buska di comunicacion. Mi kier amigu i e Persona di e ta scucha I komprondé den mi. bai kambia bo por garantisá.


text:
ORANJESTAD, Aruba
E homber Giovanny K a bay Corte pidiendo pa ordena aeropuerto sigui pague su salario y lague traha bek. Esaki despues cu nan a kit’e “op staande voet” dia 5 di September, 2019, pa intimidacion sexual cu un empleado cu ta traha bou dje. Sinembargo Corte, despues di analisa e caso, a yega na e conclusion cu cu Triple A, basa riba nan maneho di cero-tolerancia cu intimidacion sexual, tabatin motibonan hustifica pa finalisa e relacion di trabou cu K.
E homber aki ta den servicio di aeropuerto for di aña 2000 y na momento di e sucedido e tabata ocupa e posicion di supervisor. Y e maneho aki ta haci visibel pa tur empleadonan entre otro den reglanan di compania y den Contractonan Colectivo cu keda firma.
Dia 22 di augustus gerencia a haya denuncia cu el a actua di un forma inapropia of a haci remarcanan inapropia cu un contratista y a mishi cu su bariga. E empleado aki pa miedo no a raporta e incidente mesora.
El a ofrece e uzo di su locker na e empleadonan en cuestion y a bis’e cu tin algun condom cu por wordo uza den e area ey so y cun’e, of palabranan similar. Ora cu gerencia a confront’e cu esaki, el a admiti di a menciona e usa di condoomnan pero cu esaki tabata den forma di un joke.Y tambe a confront’e cu e hecho cu el a mishi cu bariga di e empleado. Den e reunion ey di dia 23 di augustus, a inform’e cu tur esaki ta motibo pa retiro inmediato entrante 5 di September, 2019.
E pregunta cardinal di Corte den esaki ta si e incidente cu a tuma luga rond di 14 di augustus, 2019 ta un motibo urgente pa retiro di inmediato. Mester menciona, e empleado pa miedo di represaya no a raporta e incidente sino te algun dia despues.
Triple A durante tratamento di e caso a trece dilanti cu e empleado en cuestion tabatin apenas 18 aña, tabatin apenas tres siman trahando y esey tabata su prome trabou. Ademas, e como supervisor tabatin influencia directo riba e hoben cu ta cay bou di dje y tabata esun cu ta dicidi si e hoben ta wordo yama bek pa haci trabou na aeropuerto den futuro.
Corte a conclui cu tur e ariba menciona ta motibo urgente pa dun’e su retiro. Mas ainda pasobra e tabata na altura di e maneho di cero-tolerencia di aeropuerto riba e tereno aki. Como supervisor e tabata sa cu haci actonan asina y cu un persona trahando bou dje y dependiendo di dje, ta algo inaceptabel. E ponencia di e supervisor cu no tabata trata di intimidacion sexual sino joke cu normalmente ta haci na pia di trabou, ta un splicacion cu Corte no a acepta.
Ni a cantidad di añanan di servicio di dje no ta pisa contra e actitud sexista di dje pa cu un empleado vunerabel y dependiente di dje pa sigui haya trabou.
Pa tur e motibonan aki, a rechasa su demanda y su retiro ta keda valido.


text:
Lockdown parsial ta kontinuá
Medidanan ta keda nesesario pa protehá otro.
E kantidat di infekshon di corona ta baha. Esaki ta bon notisia. Nos ta tene nos mes bon na e medidanan, i esei tin efekto. Pero nos no ta kla ahinda. P’esei ta importante pa nos kontinuá e lockdown parsial. Nos ta sigui limitá e kantidat di momento di kontakto i e moveshonnan di biahe. Nos ta sigui apliká e reglanan básiko. I nos ta trata di yuda otro pasa den e temporada difísil aki.
Entre otro museo, teatro, pisina i parke di rekreashon despues di a sera pa dos siman, por habri atrobe i nos por hasi deporte atrobe den lès di grupo. Pa dia hende por risibí maksimalmente tres persona na kas atrobe, i por ta pafó den grupo di maksimalmente kuater persona. Na mes momento e lockdown parsial ta keda na vigor. Te ainda nos ta konsehá pa no biaha pa eksterior te medio yanüari, a ménos ku esaki ta estriktamente nesesario. Pa limitá e kantidat di bia ku hende ta bini den kontakto ku otro, ta keda prohibí eventonan i tin un seramentu kompleto di hóreka.
Tene bo na e reglanan básiko
Mantenshon di e reglanan básiko ta keda krusial pa baha e kantidat di infekshon. Es ku tin keho, tambe si nan ta leve, ta keda kas i ta laga tèst su mes mas pronto posibel. Es ku ta infektá, ta apelá na ayudo di otronan pa hasi kompra i otro kos, pa asina e persona infektá por keda kas. Tur hende ta mantené un meter i mei di distansia i es ku ta na un kaminda ku tin hopi hende, ta bandona e sitio. Tin un konseho urgente pa bisti tapaboka no médiko den e área públiko paden.
Medidanan di sosten i atenshon pa otro
E medidanan aki tin un impakto grandi riba komunidat i ekonomia. P’esei gabinete ta sostené empresario, hende ku ta traha i hende ku ta buska trabou ku medida di sosten. I tin atenshon pa hende ku ta sinti nan mes solitario òf ku ta haña nan mes den problema finansiero. Pero ta importante tambe pa nos sigui tene nos mes na e medidanan. Pa nos mes keda salú i pa tene otronan salú. I pa perkurá pa nos haña bista riba mas libertat den nos bida diario, tanten ku e vírùs di corona no a bai - ta huntu ku famia i amigu, hasi deporte huntu i bai evento òf un restorant huntu.
Perspektiva
Kuminsamentu di desèmber gabinete ta disidí si por adaptá e medidanan. Esei ta nifiká ku por selebrá San Nikolas, pero nos ta tene distansia di otro hende i ta risibí maksimalmente tres persona na kas. Pero ku poko kreatividat kisas por haña solushon pa selebrá nochi di regalo, por ehèmpel den grupo chikí distribuí riba vários dia òf via un konekshon digital. Banda di esaki San Nikolas ta hasi bon di hasi su kompranan na tempu i preferiblemente e so i kaminda ta posibel hasi kompra lokalmente òf online.
Gabinete no a disidí ahinda ki medida ta na vigor rònt di dianan di Pasku di Nasementu i di bispu di Aña Nobo. Pero mas mihó nos tene nos na e medidanan awor, mas grandi e chèns riba adaptashon di e medidanan.
Tèst
For di promé di desèmber por tèst un hende tambe si e no tin keho, pero sí a kore riesgo riba un infekshon. Ke men si e app di CoronaMelder (app ku ta avisá ku tin Corona) mèldu tokante un riesgo di infekshon, òf si un hende sali dilanti den e investigashon di fuente i kontakto. For di e momento ei, e persona ei ta bai den karentena. Despues di sinku dia e por laga tèst su mes i den kaso di un tèst negativo por kanselá e karentena.
Lei temporario medidanan COVID-19
Riba promé di desèmber e lei temporario medidanan COVID-19 (tijdelijke wet maatregelen COVID-19 ) ta drenta na vigor. E ora ei lo tin un deber di bisti tapaboka na vigor den áreanan públiko paden manera pakus, museo, restorant i teatro. Pronto gabinete lo komuniká mas tokante di esaki.
E medidanan
Grupo:
- Na kas bo ta risibí maksimalmente 3 persona pa dia. Bo ta risibí maksimalmente un grupo di hende pa dia.
- Pafó di kas bo por forma un grupo ku maksimalmente 4 persona di diferente kas.
- Den área paden kaminda hende ta sinta un kantidat máksimo di 30 persona ta na vigor.
Bida diario:
- Biaha mas poko posibel
- Traha na kas, a ménos ku berdaderamente no por otro.
- Tur hende di 13 aña di edat òf mas ta bisti tapaboka den área públiko paden i den transporte públiko.
- Den enseñansa sekundario (VO), enseñansa profeshonal sekundario (MBO) i enseñansa superior (HO) tur hende ta bisti tapaboka pafó di lès.
- Tur lugá kaminda por bai kome i bebe ta será. Take-out sí ta keda posibel.
- Ku eksepshon di:
- Hotèl pa wéspet ku ta drumi einan
- Agensia funerario
- Aeropuerto despues di chekeo di seguridat
- Kantina di kompania
- Lugá di kome i bebe den instansia di kuido pa pashènt i bishitante di pashènt
- Lugá di kome i bebe na sitio pa pasa dia organisá pa grupo vulnerabel
- Sitio ku un funshon kombiná ta sera e parti di hóreka
- Pakus di komersio minorista ta sera pa mas tarda 8 ’or di anochi.
- Pakus ku ta bende espesialmente komestibel sí por keda habrí mas lat.
- Entre 8 ’or di anochi i 7 ’or di mainta no ta bende ni entregá alkohòl mas.
- No ta permití pa entre 8 ’or di anochi i 7 ’or di mainta tin poseshon di alkohòl òf usa esaki den espasio públiko.
- Evento ta prohibí, ku eksepshon di:
- Marshe (e marshenan semanal normal)
- Bolsa i kongreso
- Sine, teatro, sala di konsierto, museo, ets.
- Torneo di deportista den instansia di deporte profeshonal, torneo den Divishon di Honor i Promé Divishon di futbòl i persona te 18 aña di edat ku ta hasi deporte na nan klup.
- Demonstrashon, enkuentro i reunion manera ta deskribí den e lei manifestashon públiko
- Den komersio minorista ta keda importante pa kumpli estriktamente ku protokòl. Si bini muchu hende òf si no kumpli ku e reglanan básiko por sera (un parti di) un sitio. E mantenshon lo bira mas skèrpi.
- Den parke zoológiko, museo, biblioteka i otro sitio kaminda ku fluho di hende ta na vigor, bishita mester tuma lugá a base di un reservashon pa periodo. Esaki no ta konta pa komersio minorista òf marshe di kos (marshe normal semanal).
- Prohibishon pa kanta den grupo, ku eksepshon di:
- Kantante profeshonal
- Mucha te ku 12 aña
- Kanta komo parti di profesamentu di un religion òf kerensia
- Kanta komo parti di un demonstrashon
- Na entiero por tin maksimalmente 100 persona presente.
Deporte ta posibel ku limitashon:
- Tur hende for di 18 aña ta permití di hasi deporte solamente na distansia di 1.5 meter. Ta permití di hasi deporte individualmente òf den tim ku no mas ku 4 persona. No ta permití torneo. Ta hasi eksepshon pa:
- Deportista profeshonal ku státus den sitio indiká (manera Papendal)
- Futbolista (inkluso sobrá personal den “bubbel”) di Divishon di Honor i Promé divishon.
- Pa mucha te 18 aña (deporte den tim i torneo ku tim di e propio klup ta permití).
- Kantina di deporte, ducha i lugá pa kambia paña ta será.
- No tin públiko na deporte.
Biaha:
Pa biaha na Hulanda ta konta:
- Biaha mas poko posibel
- Bo ta bai di vakashon tòg? Keda na bo adrès di vakashon mas tantu posibel.
- Limitá salimentu i evitá lugá ku hopi hende.
Pa biahe pa eksterior ta konta:
- No hasi ni reservá biahe pa eksterior (geen reizen naar het buitenland) te na mitar di yanüari, a ménos ku ta estriktamente nesesario.
- Vakashon i bishita di famia no ta biahe nesesario.
- Promé ku bo biahe semper kontrolá e konseho aktual di biahe pa pais riba Nederlandwereldwijd.nl (actuele reisadvies per land op Nederlandwereldwijd.nl)
- Bo a regresá di un área ku un konseho di biahe oraño? Bo mester bai den karentena na kas pa 10 dia.
- Biaha pa partinan karibense di Reino (Reizen naar Caribische delen van het Koninkrijk) sí por. P’esaki chèk e konseho di biahe aktual.


text:
Noti-ambiente 02 2015
Posted on May 22, 2015
“Zoutarm” no ta salú
Kerido kliente,
Meta prinsipal pa publiká nos notisiero/noti-ambiente ta pa kontribuí na un konsenshi nobo den e Era Nobo. Kada un tópiko ku nos relatá ta di suma importansia pa nos salú i nos medioambiente; teniendo en kuenta e generashonnan ku ta bini.
Nos tur tin nos fuente sekreto di salu di laman. Pero nigun hende a kosechá salu di laman na luna yen (pa fangu / kapturá e kalsio di koral natural) i trat’e despues ku EM-X Gold.
En realidat mayoria hende ta usa tiki salu. Solamente ku ora nan ta kome salu, nan ta usa e salu den un forma robes, esta salu rafiná.
Mineralnan ta hopi importante pa un bon funshonamente di e kurpa humano.
Salu di Laman profundo EM-X Gold no ta rafiná.
Nan ta kosechá e salu na un profundidat di 600 meter.
E ta konsistí di un espektro amplio di mineralnan. I e tin un efekto kontrali riba e kurpa den komparashon ku salu rafiná.
Salu rafiná ta laga e kurpa mantené vògt i ta subi e preshon di sanger.
Salu di Laman EM-X Gold ta hasi kontrali: e ta restorá e balansa natural di vògt i ta sòru pa un preshon di sanger normal.
Karakterístika di Salu di Laman EM-X Gold
Nan ta kosechá e salu na un profundidat di 612 meter, solamente ora luna ta yen.
Despues e ta pasa den un proseso di fermentashon ku EM-X Gold, pa finalmente seka den solo. E luna yen ta pèrkurá pa un sabor suave, kristalnan gròf i pa tur elementonan di rasko ta den un proporshon balansá.
E kurpa ta apsorbé unbes
Mineralnan tin e karakterístika di ta difísil pa apsorbé dor di e kurpa. Kontrali na esaki ora mineral i elemento di rasko wòrdu fermentá ku EM, e kurpa (i otro ser bibu) ta asimilá / apsorbé un bes; en partikular ora nan ta den forma di kompuesto di sodio manera den Salu di Laman EM.
Riku na mineral i elemento di rasko
- Salu rafiná ta konsistí di mas ku 99,35 % di cloruro de sodio (natriumchloride ) puru.
- Salu di Laman EM-X Gold ta konsistí di 86 % natriumchloride komo komponente prinsipal i 14 % di mineral i elemento di rasko.
Algun elemento ta bin den konsentrashon hopi chikí, pero nan ta vital. Si nan no tei, esei lo tin efektonan hopi dañino. Un konsentrashon demasiado haltu di sierto elemento di rasko manera zenk, mèrkurio, kadmio, arséniko tambe por ta hopi peligroso. I dor ku nan ta presente den forma di anti-oksidante i redusí, nan no tin un reakshon dañino.
Asina Salu di Laman EM-X Gold tin e poder:
- pa eliminá zoutzür i ásido sulfúriko ku ta forma radikalnan liber;
- pa disolbé oksidashon di klabu frus, di forma ku e superfisie ta bira suave;
- pa neutralisá e reakshon alkalino fuerte;
- pa koregí e distribushon apnormal i unilateral di elektron
- pa protegé kuminda kontra putrimentu mas tantu/ pa konservá kuminda
etc …
Salu di Laman EM-X Gold ta multi-funshonal:
- Komo kondimento na lugá di salu rafiná.
- Komo medio terapeutiko.
- Pa maser vut i pia.
- Komo produkto di beyesa.
- Den agrikultura i hortikultura i den kurá privá pa kultivo di mata, fruta, i flor.
- Den krio di bestia.
- Komo medio pa kita frus den industria.
Efekto general i eksperiensia ku Salu di Laman EM-X Gold
- E ta fortalesé inmunidat; fèrkout i infekshon ta kura mas lihé i ta menos komun.
- E ta stimulá sirkulashon di sanger i e metabolismo di kueru.
- E ta duna energia: kansansio físiko i sensashon slap den brasa i pia ta bira menos i desaparesé.
- Of kontrali: debí na e konsentrashon abou di salu den e sanger, e ta redusí e forsa di bida.
- E ta limpia e sanger i detoksifiká; e sanger ta bira mas puru i mas líkido delegá, pa asina e por yega mas fásil na tur ekstremo di e kurpa te na e bénanan di mas chikí.
- E tin un efekto positivo riba e tripanan, tantu riba diaré komo konstipashon.
- E ta promové apsorshon di nutriente i ta saka sushi
(ekskreshon di sushi)
- E tin un efekto analgésiko (e ta pasa dolo) pa tur tipo di doló.
- E ta yuda den tratamentu di kanser, MRSA, diabetis i problema di nir i kemadura.
- E ta normalisá preshon haltu.
- E ta drecha resultado di laboratorio: nan ta mustra un tendensia positivo.
Unidat Durashon
Saku òf pòchi di 100 gram Mantené seku
Un kordial saludo,
Sandovar i Rina


text:
Mas di 100 dia despues di e prome vacuna contra e covid-19 a keda administra na Latinoamerica, e pandemia ta resurgi peligrosamente na algun area. E bataya den e region pa stop coronavirus lo permanece marca pa desigualdad.
Algun pais tin’e positivo pa e parti di vacunacion, hospital di e nacionnan ta colapsa pa ola di casonan nobo. E preocupacion ta halto di persona cu ta fayece pa covid-19 na Brasil, Peru, Chile y Paraguay.
Un señal cu probablemente e sistema di salud local ta bou un presion cu ta bay for di nan capacidad. E mortalidad ta aumenta pa motibo cu pashent tin dificultad di haya atencion medico cu nan mester.
Dokter Carissa Etienne, directora di Organisacion Panamericana di salud a splica riba e situacion aki, y cu trahadornan di salud ta dimas carga pa atende cu demasiado persona na mesun momento.
Brasil ta e pais mas afecta pa covid-19 na Latinoamerica. Nan ta kere cu variante P.1 ta identifica localmente, e ta mas contagioso cu coronavirus original. Na maart a registra 66.000 morto adicional relaciona cu covid-19.
E campaña di vacunacion cu Brasil tin ta bayendo un ritmo baho, solamente tiki mas di e 10% di e poblacion a ricibi e prome dosis di e vacuna contra covid-19 segun dato di departamento di salud
Pa stop e propagacion di covid-19, algun otro pais di Latinoamerica a cera nan fronteracu Brasil. Uruguay a priorisa e vacunacion na area cu frontera cu Brasil. Esey ta pa crea un speransa pa e virus no drenta,
Chile a cuminsa administra vacuna for di trempan, Chile ta e di tres pais na mundo cu porcentahe mas halto di poblacion vacuna. Sin embargo Chile a registra un record di aumento di caso di coronavirus.
Esey a pone cu autoridad a cera frontera pa asina limita contagio. Cu e campaña di vacunacion di Chile, nan no por stop e aumento di caso nobo na e pais.
Na Peru, e di tres ola di e virus y cifra ta creciendo lihe. Na maart, e pais a registra mas caso cu cualkier otro luna for di cuminsamento di pandemia. Segun un analisis di Universidad John Hopkins, Peru tin e di dos tasa di mortalidad mas halto di mundo despues di Mexico.
E vacunacion di e pais ta keda pasivo, solamente algun mil di dosis administra pa dia. Pa e ritmo actual, Peru lo tuma mas di un decada pa yega inmunidad colectivo pa via di vacunacion.


text:
Vakatura
E variedat di e trabou, e relevansia sosial i e aktualidat ta hasi MHC un lugá atraktivo pa traha i siña. Den e menú Traha i Siña bo ta haña mas informashon tokante nos vakaturanan i tambe nos maneho di personal.
Vakatura
Klek akinan pa vakantura
Stazje
Ku bista riba e proseso di rekrutá i selekshoná empleadonan nobo ku mester tin un sierto grado di konosementu di kuido di adikshon i sikiatria, Mental Health Caribbean sigur tin interes den krea kuponan di stazje. Banda di esaki nos ta haña ku for di e punto di bista sosial tambe ta importante pa kontribuí na e proseso di enseñansa di futuro empleadonan dor di kompartí nos konosementu i eksperensia. Pa e motibu aki tambe MHC ta rekonosé komo empresa di formashon dor di ROA CN, Raad Onderwijs Arbeidsmarkt Caribisch Nederland (Konseho di Edukashon Merkado Laboral Hulanda Karibense). Esaki ta enserá ku nos empleadonan ta transferí nan konosementu i eksperensia na e studiantenan, di manera ku ta trein nan pa nan futuro profeshon. Durante nan stazje di práktika nos ta guia e studiantenan na un manera responsabel i yuda nan den desaroyo di kompetensianan i hasi nan konosí ku e sektor.
Por manda petishonnan pa stazje na e e-mailadres general di MHC: secretariaat@mentalhealthcaribbean.com. Nos lo apresiá di risibí un karta di motivashon i un CV.
Personal
Regularmente tin vakatura na Mental Health Caribbean, di un banda dor di entrada i salida di empleado, di otro banda dor di ekspanshon di aktividatnan. MHC ta duna importansia na sigui un prosedimentu diligentemente. Di e manera aki nos por sigurá nos mes di vinkulá e personanan korekto i di e manera korekto na MHC.
Den kuadro di esaki, MHC ta sigui e siguiente puntonan di salida:
- Kandidatonan ku ta kumpli ku e eksigensianan di e funshon i ku ta bin di Karibe òf ku tin nan rais den Karibe tin preferensia.
- Ta informá e solisitante na tempu tokante e prosedimentu ku tin ku sigui, e eventual medionan di selekshon (por ehèmpel un “assesment”), optené referensia, durashon di e periodo di solisitut etc.
- Ta duna e solisitantenan tur informashon ku ta nesesario pa asina nan por haña un bista kompleto di e funshon.
- E datonan ku e solisitante a duna nos òf ku nos a optené di dje lo keda konfidensial.
- Si ta posibel, MHC ta informá e solisitante denter di 14 dia despues di risibí e aplikashon di solisitut, ku a rechasá e solisitut, ku ta invit’é pa un kombersashon òf ku ta wante e solisitut pa un tempu determiná.
- Den kaso di rechaso ta destruí tur e informashonnan di e solisitante. Den kaso ku e solisitante duna pèrmit pa warda e datonan, lo hasi esaki pero pa no mas ku 6 luna.
- Si e solisitante ta deseá esaki, e por pidi e motibu di e rechaso via di telefòn.
- Pa por pidi referensia di e kandidato, ta rekerí eksplísitamente e pèrmit di e solisitante.
Stazje
Mental Health Caribbean tin interes den realisashon di luganan pa kore stazje for di punto di bista di reklutashon i selekshon di empleadonan nobo ku ya tin konosementu di kuido di adikshon i sikiatría.
Por manda solisitashon pa stazje na e manager òf direktor via e e-mail general di MHC, secretariaat@mentalhealthcaribbean.com. Wij ontvangen dan graag karta di motivashon i kuríkulo.
Personal
MHC tin regularmente vakatura den su organisashon, di un banda dor di empleadonan ku ta sali òf sigui den e organisashon i di otro banda dor di ampliashon di nos aktividatnan. Pa por haña e persona adekuá na e manera adekuá na e lugá adekuá, ta importante pa sigui un prosedimentu konsiensudamente.
MHC ta apliká den esaki e direktivanan tokante reklutashon i selekshon, manera estipulá den e cao Fundashon Mariadal (parti Statuut Sociaal Beleid).
Ta apliká e siguiente puntonan di salida:
• Den alokashon di kandidato, tantu interno komo eksterno, e kandidatonan interno ku ta bibá riba e islanan BES ku ta kumpli ku e eksihensianan di e funshon ta haña preferensha.
• Trahadonan sigun tin trabou, ku nos ta hasi uso di nan servisio basta tempu kaba, lo haña e oportunidat pa solisitá komo solisitante interno na ora ku surgi un vakatura pa un relashon laboral, ku preferensha riba kandidatonan eksterno.
• Den anunsio di personal lo duna informashon relevante tokante di e eksihensianan di e funshon, eksihensianan nesesario di edukashon i eksperiensha, struktura di e organisashon, indikashon di salario i posiblemente un investigashon sikológiko i di antesedente.
• E fundashon lo informá e solisitante si ta posibel denter di 14 dia despues di a risibí e solisitashon ku e ta rechasá òf ku e ta invitá pa un entrevista òf ku ta wanta e solisitashon pa un sierto periodo.
• Den e promé fase di e solisitashon lo traha áfsprak ku e solisitante tokante di e prosedimentu ku mester sigui, si ta aplikabel rekursonan di selekshon (investigashon sikológiko òf médiko), búskeda di informashon (referensha), durashon di e periodo di solisitashon i kompensashon di gastu.
• Lo suminstrá tur informashon ku ta nesesario pa e solisitantenan por forma un idea lo mas kompletu ku ta posibel di e funshon.
• Pa por buska informashon tokante di e solisitante serka terser partidonan ta rekerí konsentimentu ekspreso di e solisitante.
• Ora rechasá un solisitante, lo mand’é e motibu por eskrito ku e posibilidat pa duna splikashon oralmente.
• Tur informashon ku e solisitante a suminstrá òf ku a haña tokante di dje lo ke konfidensial. Lo warda datonan por eskrito di un solisitante komo máksimo 6 luna ku konsentimentu di e solisitante. Den kaso di rechaso di un solisitante, lo destruí si ta aplikabel e informe sikológiko i otro datonan por eskrito di e solisitante.


text:
ORANJESTAD – Awe mainta e homber Arubiano Jafet Cabrera Baez (J.B.) (23) y e dama Dominicano Walkidia Winterdaal (W.W.) (34) a presenta dilanti Hues pa tratamento di e caso penal cu Ministerio Publico a cuminsa contra nan. Famia di e victima a sinta den tribuna parti ariba.
ARUBANATIVE por a compronde cu ora Fiscal a exigi 22 aña di prison pa W.W. y 25 aña di prison pa J.B., W.W. a cuminsa yora y grita, mientras cu J.B. a bira masha agresivo. Guardianan di CEA mester a actua y saca nan for di sala di Corte.
E acusacionnan cu Fiscal a presenta contra nan ta cu nan ta wordo acusa di ta complice di asesinato di e homber difunto Frans Angela (79), ariba e anochi di 17 pa 18 Maart 2022. Fiscal a bisa cu despues cu nan a mata e victima Angela, nan a bay cu e auto y horta placa. E asesinato tabata na un forma cruel caminda a bira cabez di e victima varios biaha. Tambe a primi su garganta cu forza y kibra su nek. Tambe a pasa varios biaha cu auto riba su cabez y curpa cu consecuencia cu e victima a fayece. Subsidiario Fiscal ta acusa nan di complice di mata.
CURPA BENTA BANDA DI SANTA ZEEWIJK
Hues a mustra cu dia 18 Maart 2021, Polis a bay banda santana Zeewijk, caminda tabatin un homber drumi banda di caminda y no tabata duna señal di bida. E tabatin marcanan di maltrato y Polis a pidi asistencia di Recherche. Un miembro di Recherche a reconoce e victima cu ta su welo Frans Angela y cu e tin un negoshi na Cura Cabay. Bao di e curpa a haya un renchi di oro cu a confisca.
A PASA AUTO RIBA E VICTIMA
Autopsia ta mustra cu e victima tabata for di tino y auto a pasa riba dje cu a causa su morto. Door cu e auto a pasa poco poco riba e victima cu tabata drumi boca abao, esaki a causa fractura di craneo, fractura di pecho, diferente ripchi kibra, kap grandi na cara, perforacion na curazon, daño na higra y fractura na weso lomba.
Patologo a conclui cu e victima tabata na bida ainda ora cu auto a pasa riba dje. E mesun dia, un guarda di Citco ta notifica cu tin un auto KIA na lock para riba beach na Zeewijk. A resulta cu ta auto di e victima. Dia 27 Maart 2022 a haya e yabi di e auto scondi 50 meter patras Cura Cabay Store bao un baranca grandi. E sospechoso J.B. a mustra Polis unda el a sconde e yabi. Ta sospecha cu Jafet lo a lanta 2500 florin cu e carchi di banco di Angela.
RECONOCE SOSPECHOSONAN
Via video di seguridad, miembronan di Recherche a mira J.B. y W.W. a bay cu Angela. E sospechoso W.W. tabatin un renchi di orea mesun cos cu loke a haya bao di e victima. Riba un otro video di seguridad a mira riba 18 Maart marduga cu J.B. y W.W. tabata cana bin for di beach na Zeewijk. J.B. lo tabatin un baston ta cana cun’e. Relaciona cu tur esaki, Recherche a haci investigacion na e cas na Cura Cabay Zuid unda e pareha ta biba. A haya e renchi cu ta mesun cos cu esun cu a haya bou di e victima. W.W. a declara cu esey ta su renchi. Polis a papia cu testigonan, kendenan a bisa cu e victima Angela riba 17 Maart tabata na Cura Cabay Store y a habri su cartera y tur hende a mira cu e tin hopi biyetenan di 100 florin.
SOSPECHOSO A MUSTRA CON A KIBRA VICTIMA SU NEK
Hues a bisa cu J.B. na Polis a admiti cu e hunto cu W.W. a mata Angela. Hues a bisa J.B. pa conta kico a sosode. J.B., den un forma di caya, papiando palabranan malo y zwaai su mannan a bisa cu el a haya lift cu Angela y nan a bay hanchi na San Nicolas pa un trip promer cu Angela a bay baha nan na cas. Segun J.B., Angela tabata kier p’e pa bay busca muher di hanchi mientras cu e ta keda cu W.W., kende tabata na estado. J.B. a bisa Hues cu e no a gusta e asunto y a reclama Angela, kende tabata basila W.W. cu ta e chick di J.B. Tabatin un discusion y J.B. y W.W. a bisa pa baha nan na altura di santana Zeewijk. Segun J.B., durante coremento pa bay Zeewijk, na dado momento Angela a cuminsa mishi W.W. y W.W. a dal’e. J.B. a bisa Hues cu diripiente Angela a dal’e un mokete den cara. A surgi un discusion caminda J.B. a mira Angela pasa man pa un cuchiu. Segun J.B., door cu el a wordo tira den pasado door di pelea di gang y a haya bati door di gang, el a perde cabez y a actua.
El a bisa Hues cu el a bay den panico y a gara Angela na su garganta y bir’e un banda y despues bira e garganta e otro banda. W.W. a spanta y J.B. a bis’e pa bay pafor di e auto. J.B., hopi emociona, a bisa Hues cu el a wordo tira cu revolver 38 y ainda e bala ta pega den su zij. E ta cana cu un baston pasobra su pia drechi ta manera lam.
PASA AUTO RIBA VICTIMA
Segun J.B. el a keda den panico. El a sali for di auto y a bay choca Angela. El a mustra Hues con el a choca Angela te cu el a mira Angela a muri. Segun J.B., el a pidi W.W. yud’e saca Angela for di e auto. A lastr’e hib’e na e santana. Segun J.B. su so a hiba Angela na e santana. El a subi den e auto y W.W. a puntra kico e ta bay haci. El a bisa Hues cu e ora, el a pasa e auto riba Angela. El a bisa Hues cu e momento ey, tur e cosnan cu el a pasa aden, tira, bati pa gang tabata pasa den su cabez. E no tabata pensa bon. Hues a bisa cu na Polis, J.B. a declara cu el a pasa auto riba Angela pa ta sigur cu e ta morto. J.B. a bisa cu ta berdad. El a bisa cu despues el a bay cu e auto Arashi y a plunder e auto. El a bisa cu den cartera no tabatin placa. Despues el a hiba e auto na e beach na Zeewijk.
SOSPECHOSO DAMA NA YORAMENTO
E dama W.W. a bisa Hues cu cu door di J.B. el a conoce Angela. El a bisa cu e y J.B. ta usa marihuana y XTC. Tur dia nan ta bay chil na Cura Cabay Store. E dia ey el a pidi Angela un lift. El a pidi Angela pa hib’e na su mama su cas na Mabon pa e coy su resto di paña pa e bay biba serca J.B. Segun W.W., ora nan a haya un lift, Angela a bisa pa bay dal bocht na San Nicolas. W.W. a bisa Hues cu den hanchi na San Nicolas, Angela tabata busca un manera di tin relacion cun’e. Na dado momento a bis’e pa bay. Na altura di Zeewijk, Angela a pone man riba pia di W.W. y J.B. a reclama. A para auto y Angela a dal J.B. mokete den cara. Segun W.W., ora el a mira Angela a pasa man pa un cuchiu. El a mira J.B. drei e cabez di Angela, el a spanta y sali for di e auto. Despues di mas o menos 7 minuut, J.B. a bin cu e auto. Na yoramento W.W. a bisa Hues cu ora el a tene man di Angela cu tabata cabez abao y pianan nah alto, el a ripara cu el a muri. El a reclama J.B. kico el a haci. E ora ey J.B. a bis’e cu el a perde cabez. W.W. a bisa Hues cu el a perde su baby den KIA. El a bisa Hues cu el a bisa J.B. pa pone e curpa sin bida di Angela banda di santana.
TA MENOS RESPONSABEL
W.W. a bisa cu e tabata usa droga, marihuana, XTC y cocaina. E tin yiunan pero no tabata cria nan. El a bisa cu e no tabata haci prostitucion pa haya placa, manera hopi ta kere. Reclasering ta haya W.W. emocional incapacita. E chens ta grandi cu e lo haci algo asina atrobe, si e no haya tratamento di psycologo. Psycologo ta mustra den su raport cu W.W. ta impulsivo y ta ripara mucho laat kico ta bon of malo. Door di limitacionnan, e no por mira consecuencianan di su hechonan. E ta haya W.W. ta menos responsabel pa loke e ta haci. Psychiater ta haya cu W.W. ta menos responsabel pa loke e ta haci. El a conseha pa W.W. cay bou guia di Reclasering.
J.B. tin un carchi di castigo. El a bisa cu e ta usa marihuana pa trankilisa su mes. Psychiater ta haya cu J.B. ta anti social. E ta haci cos sin pensa. E por reacciona hopi agresivo y no tin sentimento pa otronan. E ta pensa cu otronan ta jaloers riba dje. E ta haya cu e chens ta mediano te halto cu J.B. por ripiti loke el a haci. Psychiater ta recomenda pa J.B. ta bao guia di Reclasering. Psycologo ta haya cu J.B. ta anti social. E ta haya cu J.B. su uso di marihuana ta haci situacionnan mas dificil. E psycologo ta haya J.B. ta menos responsabel pa loke el a haci.
DEMANDA DAÑO
Famia di e victma, a haci demanda di daño di 10.455 mil florin cu ta relaciona cu e entiero di Angela. Dos miembro di famia, a baha for di tribuna ariba y cu miembro di CEA na banda a haci demanda. Nan no ta sinti nan mes sigur pa ta para den cercania di e sospechoso J.B.
FISCAL NO KERE SOSPECHOSONAN
Fiscal a bisa Hues cu J.B. y W.W. den Corte ta bin un declaracion completamente diferente di loke nan a declara na Polis. Fiscal a bisa cu e ta sigui e declaracionnan haci na Polis y no ta kere loke J.B. y W.W. a bisa den Corte. Na opinion di Fiscal, e pareha tin mas o menos 6 luna sera den KIA y nan a pensa tur loke nan lo declara dilanti Hues.
COMPLICE DI ASESINATO
Fiscal a bisa Hues cu e ta haya J.B. y W.W. complice di asesinato. El a mustra riba sentencia di Corte Supremo cu ta mustra riba complice y ta haya cu tabatin un cooperacion mutuo entre J.B. y W.W. pa mata Angela. Na opinion di Fiscal, W.W. tabata sinta dilanti banda di Angela mientras cu J.B. tabata sinta patras den auto. W.W. a bisa cu ora el mira J.B. bira e garganta di Angela, el a sali for di e auto. Fiscal ta haya cu W.W. voluntariamente a subi e auto atrobe despues cu J.B. a mata Angela. Ta ariba W.W. su indicacion, a bay hiba Angela na altura di santana di Zeewijk. Despues di a saca Angela for di e auto, W.W. a coy e cellular di Angela y benta afor. Pa ta sigur cu Angela ta morto, J.B. a pasa auto riba Angela. Despues, W.W. y J.B. hunto a bay cu e auto y a haci e auto limpi di muestranan. Despues nan a bay bek San Nicolas, huma marihuana, para e auto riba e beach na Zeewijk y na slot. Fiscal ta haya cu esaki ta demostra cooperacion mutuo.
CASTIGO
Pa cu e castigo, Fiscal a bisa cu e ta tene cuenta cu e raportnan di psychiater y psycologo cu ta mustra cu ambos ta menos responsabel pa nan actonan. Pa loke ta e demanda di daño, Fiscal a splica cu el a purba desconta di e suma 10.455 florin e pagonan di SVB y APFA y ta resta 5325,63 florin. El a pidi Hues pa aproba esaki pa e pareha paga.
Fiscal a bisa Hues cu J.B. y W.W. a asesina Frans Angela 79 aña na un forma hororoso. A drei e garganta y kibra nek, a pasa auto riba cabez y curpa di e victima. Fiscal a bisa cu segun patologo, Angela a sufri masha hopi pasobra posiblemente ainda e tabata na bida ora a pasa auto riba dje y e no por a haci nada pa defende su mes. E caso aki a shock henter comunidad y famia. El a mustra riba e miembro di Recherche cu a yega eynan y mira su welo morto. Fiscal a tuma na malo con na un forma hororoso y a mata e victimia. El a mustra con J.B. a splica den detayes con el a drei garganta y kibra nek y despues pasa auto.
Fiscal a exigi pa J.B. 25 aña di prison y pa W.W. 22 aña di prison.
DRAMA DEN CORTE
Manera Fiscal a exigi castigo, por a scucha W.W. a bira hopi emocional y a cuminsa yora y grita. Hues a bisa cu mihor pospone e caso un rato pa asina saca W.W. un rato. El a wordo saca for di sala pa e por trankilisa. J.B. a bira masha rabia y a wordo escolta pafor di sala. Cuater guarda a bay cun’e for di sala di Corte. Su wowonan a bira masha grandi y por a mira claramente cu e tabata mira Fiscal cu hopi rabia. E tabata grita cu Fiscal su cabez no ta bon. E tabata grita cu 25 aña ta caba cu su bida.
Despues di a scucha defensa di abogadonan mr. Zara di W.W. y mr. Canwood di J.B., J.B. y W.W. a pidi disculpa pa loke nan a haci. Hues a sera tratamento di e caso y a bisa 18 November 2022 lo tin sentencia.


text:
KRALENDIJK – Entrante 4 di mei FORMA a habri un lokèt di informashon ‘Puntra pa bo sa’. Esaki ta un servisio kaminda e siudadano por yama, what’s app òf pasa personalmente (Playa i Rincon) pa hasi su pregunta relatá ku servisionan i informashon relatá na e situashon di krísis kousa pa e vírus COVID-19, asina yama Corona Virus.
Den e periodo di aki tin hopi informashon ta sali tur kaminda, via sosial media, televishon i korant. Den diferente video, tambe hopi informashon skibí. Instansianan ta indiká via websites unda mester registrá etc.
No ta tur adulto tin akseso na internèt òf e-mail, pues ta bira difísil pa e adulto ei por registrá pa yudansa òf pa informashon. E informashon ta hopi biaha kompliká difísil pa komprondé. Tambe ta difísil si bo no por lesa i skibi sufisiente pa saka afó kiko ta notisia fake i kiko ta importante di tur e informashon. Esaki ta pone ku e analfabeto no tin akseso na tur informashon balioso i por krea insiguridat i (mas) strès serka e adulto.
E meta di e servisio ‘Puntra pa bo sa’ ta pa:
· duna sosten den haña klaridat riba pregunta ku kliente tin i pa e kliente haña informashon unda e mester ta pa yudansa. Pregunta por ta amplio relatá na sosten finansiero, relatá na salú físiko i mental, COVID -19 etc.
· Registrá kliente pa sosten finansiero pa hür, internèt, WEB, banko di kuminda (Yudami)
· Tuma pasonan pa kliente registrá pa yudansa ku e mester na e instansia konserní.
· Pa e kliente por registrá òf haña kontakto ku e instansia konserní mesora, riba mesun dia (dentro di 3 dia di trabou).
Bo tin pregunta òf sa di un hende ku mester yudansa bo por yama pa ‘Puntra pa bo sa’ por yama tur dia djaluna-djabièrnè entre 8:00-17:00 na number di telefòn 7857314, tambe por manda what’s app.
Por pasa tambe personalmente, tur djaluna di 11:00-14:00 na FORMA. Tur djabièrnè di 11:00-14:00 na Rincon, ofisina di Entidat Públiko (OLB).
Pa e servisio na Rincon i Playa, FORMA ta sòru pa kumpli ku reglanan segun medidanan stipulá:
· ta evitá tambe ku muchu hende ta akudí pareu, pa esaki ta parti number riba e dia. Si akudí mas hende ta traha un sita nobo.
· ta mantené 1.5 meter di distansia
· medidanan di higiena manera laba man promé ku haña servisio.


text:
Riba 9 di desèmber komunidat internashonal ta para ketu na e konsekuensianan desastroso di korupshon pa bida di hopi mil mion hende na mundu. Korupshon tin komo resultado ku plaka destiná pa ‘e bien común’, ta desaparesé den saku di algun hende. Dia Internashonal Anti-Korupshon su meta prinsipal ta pa konsientisá nos riba e peliger aki i tambe hasi nos konsiente ku kada un di nos tin un ròl den kombatimentu di korupshon.
E aña aki e konmemorashon ta den sombra di kasonan resien di korupshon bou di e élite di nos pais ku (t)a okupá e puestonan di mas haltu den sektor públiko, gobernashon i tambe sektor finansiero internashonal. Ademas, un minister ta manda karta pa para e proseso pa persiguí un grupo ku a hòrta plaka den BZV mientras otro ta insistí pa bira minister apesar di un kondena pa korupshon den pasado.
Asombrosamente ainda nos no a ratifiká United Nations Convention Against Corruption (UNCAC) ku ta pèrkurá pa un infrastruktura pa kombati korupshon. Un kuestionario pa partidonan polítiko na víspera di elekshon ta trese na kla ku mayoria ta bisa di no ta tuma sierto medida kontra korupshon pasombra “nos ta un komunidat chikí”. Es mas, e partido na mando no a ni partisipá na e kuestionario, ni indiká kiko e ta pensa di e tema. Por sierto, e mesun partido a produsí dos (2) minister i dos (2) Parlamentario kondená pa krimen kometé.
Kiko nos ke komo pueblo i votadó? Kisas nos no ta realisá ku si nos keda sostené ku nos voto hendenan ku no ta íntegro nos no por haña gobernashon íntegro? Wak e lista di Transparensia Internashonal i ta bira opvio ku no tin ningun pais/teritorio na mundu unda korupshon ta prevalente mientras e gobernashon ta íntegro. Gobernashon korupto ta e indikaó di mas fuerte ku lo tin korupshon otro kaminda den e komunidat en kuestion.
Den kuadro di e tema e aña aki, esta kiko ta bo ròl den e lucha kontra korupshon: kisas, stòp di vota pa esnan ku tin un ‘trackrecord’ di korupshon.
Willemstad, Kòrsou


text:
IBiSA ta invita comunidad di Aruba pa ta parti di e gran evento cu ta bay cuminsa dia 6 di april for di 10’or di mainta full rond mundo durante “SHELTER IN PLACE”. Esaki den cuadro di Dia Mundia di Actividad Fisico cu ta tuma luga tur aña riba e fecha di 6 di April. E tema di e aña aki ta: ‘tur paso ta conta’. E actividad aki tin hopi beneficio: comunidad ta keda activo, ta distrae e mente y asina ta mantene e curpa den un bon condicion fisico. Ademas ta yuda nos pasa door di e tempo duro a causa di COVID-19.
Ban hunto, ban promove actividad fisico durante “SHELTER IN PLACE” y bombardia tur medio social y via di whatsapp, haciendo un caminata virtual, baliando of haciendo cualquier actividad fisico for di bo cas. Ban post y share esaki cu e mensahe: TUR PASO TA CONTA!
Por hashtag e den diferente: @IBISAARUBA #IBISAARUBA #IBISA #IBISASALUD #AGITAMUNDO #RAFAPANA #CELAFICS #TURPASOTACONTA #YOAGITE.


text:
A arestá Francesco Corallo na Sint Maarten.
Durante entradanan hudisial ku a tuma lugá na St. Maarten bou di guia di hues komisario, a detené e hòmber italiano Francesco Corallo di 56 aña. E aresto i entradanan hudisial ta forma parti di un akshon internashonal kordiná entre e paisnan Italia, Hulanda, St.Maarten parti Hulandes i St.Maarten parti Franses. Ta un koperashon entre e Ministerio Públiko-nan di e diferente paisnan. Tim pa kombatí kriminalidat (TBO) i Recherche Samenwerkingsteam (RST) a detené Corallo riba petishon di outoridatnan italiano i Italia lo a pidi pa su ekstraditashon. Corallo ta propietario di diferente kasino na St. Maarten i Kòrsou. E tin akshon tambe den e kasino ku ta pertenesé na Howard Johnson Hotel. E kasino a anunsiá ku lo e sera su portanan dia 18 di desèmber próksimo. Lo pèrsigui Corallo na Italia pa sospecho di froude di impuesto, soborno di diferente polítiko i labamentu di plaka di ganashinan ilegal via di su kompanianan. Durante e entradanan hudisial, a arestá tambe Rudolf Baetsen di 56 aña nasé na Hulanda. Baetsen ta manehá e kasinonan na St.Maarten pa Corallo. Corallo tabata e figurá den un sentensia ku wes a dikta na yanüari último kontra e lider di MFK, Gerrit Schotte. Segun e sentensia Corallo lo a kumpra Schotte. E koperashon internashonal entre Italia, St.Maarten i Hulanda ta parti di esfuersonan konhunto pa intensivá e lucha pa kombatí kriminalidat ku ta krusa frontera manera korupshon, froude i labamentu di plaka.


text:
10 di òktober
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
10 di òktober ta e di 283 dia di aña (284 den un schrikkeljaar) riba e kalènder gregoriano. Ta resta 82 dia pa e aña terminá.
A sosodé[editá | editá fuente]
- 1780 - E horkan grandi di 1780 ta pasa den área di Karibe, kitando bida di mas of menos 20.000 hende. Mayoria di e viktimanan a kai entre 10 i 16 di òktober na e islanan Barbados, Martinique i Sint Eustatius. E tabata e horkan mas mortal ku a yega di dokumentá den historia.
- 1868 - Carlos Manuel de Céspedes, un cubano riko i doño di kunuku grandi, ta inisia e proseso di independensia kontra Spaña.
- 1970 - Fiji a independisa di Imperio britániko.
- 2010 - Antias Hulandes ta stop di eksisti. Kòrsou i Sint Maarten ta bira pais nobo dentro di Reino Hulandes, i Boneiru, Sint Eustatius i Saba (Islanan BES) ta atkirí e status di munisipio spesial di Hulanda.
- 2010 - Frits Goedgedrag ta bira e promé Gobernador di Kòrsou i Eugene Holiday e promé Gobernador di Sint Maarten.
- 2010 - Gerrit Schotte ta bira e promé minister-presidente di Kòrsou i Sarah Wescot-Williams e promé minister-presidente di Sint Maarten.
A nase[editá | editá fuente]
- 1922 - Boeli van Leeuwen (85), outor i poeta antiano
A fayesé[editá | editá fuente]
A selebrá/konmemorá[editá | editá fuente]
- Cuba - Dia di Independensia
- Fiji - Dia di Independensia
- Kòrsou - Dia di Kòrsou
- Sint Maarten - Dia di Konstitushon
- Dia Mundial di Salú Mental


text:
Deporte (VWS) ta hasi un bishita di trabou na Sint Eustatius, Boneiru i Aruba di 20 te ku 25 di yüni. Kuido, kuido di hóben i kombate di violensia doméstiko den e parti Karibense di Reino, banda di e Konsulta di Kuater Pais anual, ta temanan prinsipal di e bishita- i kòmbersashonnan ku a plania.
Sint Eustatius
Riba djaluna 20 di yüni e bishita ta start ku un enkuentro ku Komisario di Gobièrnu Sentral suplente i Sekretario Insular di Sint Eustatius. E siguiente dia e Sekretario di Estado ta bishitá Sint Eustatius Healthcare Foundation i Auxilliary Home i e ta hiba un kòmbersashon di mesa rondó ku diferente partido tokante di kuido pa habitante di Sint Eustatius. Despues a plania enkuentro ku Konseho Insular i Social Support Unit (Unidat pa Sosten Sosial) di Entidat Públiko. Tambe e lo bishitá e lokalidat pa alohamentu di víktima di violensia doméstiko i un organisashon pa aktividat despues di ora di skol pa hóben.
Boneiru
Djamars 22 di yüni Sekretario di Estado van Ooijen ta kuminsá e dia ku un enkuentro ku Kolegio Ehekutivo di Boneiru. Despues e lo bishitá e organisashon nobo Sentro Akseso unda lo papia tokante fortifikashon di prevenshon i tambe ayudo i sosten aksesibel. Kuido residensial pa hóben ta tópiko di bishita na Stichting Project i kuido pa mucha den akohida di mucha durante bishita na un lokalidat pa akohida despues di skol. Durante e bishita na Fundashon Mariadal i Kas di Kuido e Sekretario di Estado
ta sera konosí ku e forma ku kuido di hòspital i di grandinan na Boneiru ta organisá. Lo sera e dia aki ku apertura festivo di un fèlt di béisbòl pa hóben na Ama. Djárason 23 di yüni e Sekretario di Estado ta hasi un bishita di kas ku Zorg en Welzijn Groep i e ta bishitá FKPD na Rincon i na Playa pa duna e señal pa kuminsá ku renobashon di e edifisio pa pasatempu diario pa hende ku limitashon.
Aruba
Na Aruba e Sekretario di Estado riba mesun atardi ta haña un rekorido den Horacio Oduber Hospital i e lo bishitá gobernador H.E. sr. A. Boekhoudt. Anochi e Sekretario di Estado lo sena huntu ku e ministernan enkargá ku Salubridat di Aruba, Kòrsou i Sint Maarten. E siguiente dia e Konsulta intergubernamental di Kuater Pais ta tuma lugá unda e mandatarionan konserní lo firma un dokumento di konklushon ku palabrashonnan hasí riba tereno di Salubridat Públiko. Riba e delaster dia di e bishita e Sekretario di Estado lo bishitá un sentro ortopedagógiko i hiba kòmbersashon ku Kindertelefoon (liña di telefòn pa mucha) Aruba en konekshon ku e kolaborashon pa establesé un liña di telefòn pa mucha BES


text:
ORANJESTAD (4 di juli 2022) Diasabra anochi a tuma luga e ceremonia di graduacion di klas 2021-2022 di Scol Practico Pa Ofishi (SPO) Santa Cruz. Tabata un ceremonia yena di momentonan emocional pa tur esunnan cu ta forma parti di e storia di exito di e hobennan aki. Caribbean Mercantile Bank N.V. ta reconoce e importancia di e trabou di e ekipo di SPO Santa Cruz y p’esey cu hopi animo a financieramente sponsor e celebracion cu nan merece. Tambe e banco a duna un regalo en efectivo na cada “best geslaagde” di caba stroom.
Studiante, mayor y docentenan a comparti e satisfaccion di a yega na fin di un trayecto cu no ta un fin, pero mas bien ta representa un stap mas dilanti den e obhetivo di surpasa obstaculonan y converti den ciudadanonan capaz y productivo di nos sociedad.
E ceremonia di graduacion a tuma luga den Renaissance Convention Center cu tabata nechi decora na blaasnan di color, luz y musica, pero tambe complementa pa e sentimento grandi di orguyo. Y no ta pa menos, ya cu SPO Santa Cruz ta un instituto cu ta brinda educacion y guia na hobennan cu ta confronta cierto retonan sacando e maximo probecho di e poco recurso material y financiero cu ta conta cu ne.
Esaki ta hustamente e tipo di organisacionnan cu Caribbean Mercantile Bank N.V. ta gusta di por yuda y laga resalta.
Ta na su luga pa tur hende na Aruba sa cu nos tin profesionalnan cu vocacion pa enseñansa y cu ta sumamente dedica pa brinda nos muchanan e hermentnan necesario pa nan tambe bay ey’fo y alcansa exito den bida. Algun di e hermentnan aki ta conocemento, confiansa den nan mes, ademas di respet y empatia pa otro.
Un total di 46 studiante a gradua di e SPO Santa Cruz despues di cumpli cu e programa di les den materianan di idioma, ciencia, pero tambe arte y agricultura. Cada un a ricibi su diploma y den proximo aña escolar ta inicia e siguiente fase di nan estudio na EPB. Director Zoraida Godoy y docentenan di SPO ta desea cada un hopi exito y pa semper keda kere den nan mes.
Tambe SPO Santa Cruz ta sumamente gradici cu CMB pa tur e cooperacion ricibi den e realisacion di e anochi di graduacion. Cu e gesto aki a contribui, no solamente na crea un bunita recuerdo den memoria di e hobennan, pero tambe na laga nan a sinti cu nan tambe ta forma parti di nos comunidad y tin algo di aporta na un miho pais y na un miho mañan.


text:
Sexualidad
Sexualidad ta un charla cu ta wordo pidi hopi na Telefon pa Hubentud Aruba. Den colaboracion cu Child Helpline International nos ta traha hunto pa por atende cu e tema aki mas mihor posibel. Door di sa kico ta e tendencia bou di e hobenan mundialmente y den nos region, nos por traha den un mihor manera preventivo. Aki na Aruba, nos di Telefon pa Hubentud ta traha hopi bon conhuntamente cu Famia Planea y Wit Gele Kruis. Door di esaki nos tin e informacion di mas actualisa y nos ta duna e mesun informacion tocante sexualidad.
- Sexualidad ta encera relacion,
- Sexualidad ta encera norma y balor,
- Sexualidad ta encera amor propio,
- Sexualidad ta encera anticonceptivo,
- Sexualidad ta encera sexting,
- Sexualidad ta encera problema di mama hoben.
E topico di sexualidad ta uno hopi amplio. Aki na Aruba hopi biaha nos ta wak casonan di hoben cu ta sali na estado y tur e problemanan cu esaki ta trese cune. Sexting ta ora un email, whatsapp, mensahe priva via internet (social media) cu tin contenido sexual wordo manda. Mirando cu esaki ta formanan moderno di comunica, e ta trece varios preguntanan cune. Desafortunadamente nos ta mira cu frecuentemente preshon negativo di grupo ta hunga un rol den relacion of sexualidad. Nos Semper ta pone atencion ariba esaki tambe. Manera tur nos charlanan, nos ta adapta e informacion basa riba e edad di e grupo participando na e charla. Esaki ta principalmente importante mirando cu e tema di sexualidad ainda ta un topico tabu.
Kiko telefon pa hubentud Ta ofrece?
- Foyeto cu informacion tocante e tema.
Chat Anonimo
Bo privacidad y anonimidad ta sigura ora bo usa nos app
Den Un Click Bo Por Yama 131
Get in touch cu nos rapido
cu un solo click
Email Anonimo
Si e chat no ta disponibel, bo por manda nos un email anonimo
Personalisa bo Avatar
Traha bo mesun Avatar pa match bo personalidad y estilo
Mustra Humor cu un Emoji
Demostra con bo ta sinti uzando un di e emojisnan disponibel
Disponibel Tur Dia 2pm - 6pm
E chat via nos app ta disponibel tur dia na e orario stipula ariba
CONTACTA NOS
Manda nos un mensahe
Pa mas informacion over di tajernan of informacion bo por jama Telefoon pa Hubentud durante orarionan di oficina
Oranjestad, Aruba


text:
E direktiva
FTAC tin tres miembro den direktiva. Huntu, nan ta forma e direktiva kolegial i ku e sosten di e ofisina, nan ta ehekutá e tareanan asigná na FTAC ku ta preskribí den e Ordenansa Nashonal enkuanto Kompetensia.
E miembronan di direktiva di FTAC ta wòrdu nombrá i retirá pa medio di Dekreto Gubernamental [Landsbesluit]. Na prinsipio di 1 di aprel 2017, e siguiente miembronan di e direktiva a wòrdu asigná pa un periodo di kuater aña:
- Miroslava Wedervoort MSc, Presidente
- Vacant, Presidente Suplente
- dr. mr. Gerard J.C.M. Bakker, Miembro di direktiva
Artikulo 2.5 di Ordenansa Nashonal enkuanto Kompetensia ta stipulá ku FTAC mester tin “Reglanan di Órden” unda e koperashon entre e miembronan di e direktiva ta wordu deskribi mas detayadamente. Klek akí pa e Reglanan di Órden di 6 di Òktober 2017.


text:
Ayera mainta un patruya coriendo na altura di OK Supermarket na Tanki Leendert a wordo para por medio di un grupo di persona banda di caminda. E patruya a bin constata cu tin un persona riba vloer cu varios hinca na su curpa. Esaki a bira e di cinco asesinato cu Aruba ta registra pa aƱa 2017.
Personal di ambulance cu a yega na e sitio y a purba reanima e persona, pero esaki tabata envano segun informacion di Cuerpo Policial. Dokter Texier a constata morto 06.05am di Chini Tse Mora, naci na Santo Domingo, 19 di october 1977. Esaki pues ta bira e di cinco asesinato pa aƱa 2017 segun Cuerpo Policial, ni algun dia despues di e caso lamentabel na cas di pueblo den de Vuyst. Segun informacion di arubanative.com, na e sitio algun testigonan a conta cu nan a mira tres persona bringando cu e victima. Nan a grita nan y ora nan kier a bira pa yuda e victima, nan a bin topa cu ne bao sanger y gravemente herida. Tambe a mira un di e tres personanan cu cuchiu den su man.
Canades
Esaki seguramente a causa un otro shock pa comunidad cu mesora a cuminsa reacciona via rednan social riba e noticia aki ayera mainta trempan. Hopi hende ta den asombro cu tin atrobe un otro asesinato ni algun dia despues cu a caba di pasa uno na San Nicolas, ainda sin ningun detencion of sospechoso.
E prome asesinato cu nos a conoce pa aƱa 2017 tabata e caso na Jaburibari di un homber Canades cu un herida di bala na cabes. Segun corant Canades CBS, a trata di hoben Thuy Hoang Nguyen Quach anto su pareha e tempo ey a inicia un proceso pa genera fondo pa transporta e curpa bek pa Canada. Un rato despues cu e suceso a tuma luga tabata tin un persecucion formal na altura di Mc Donalds Palm Beach. E persecucion a termina na altura di Aruba Bank Hato caminda cinco persona a wordo deteni, tres masculino y dos femenino. Durante e persecucion, un di e personanan den e auto a tira un gran cantidad di biljetenan for di e auto y probablemente mas cos. E investigacion riba e caso aki a avansa te na punto cu tabata tin sospecho serio contra un solo sospechoso, y otronan a keda despues den libertad. Despues di esaki nos no a tende nada mas for di Ministerio Publico riba con a sigui cu e caso. Algun luna pasa nan a informa cu na interes di e investigacion nan no lo por a brinda ningun informacion mas.
Tiro na Olde Molen
Despues den e mesun luna rond fin di mei tabata tin un otro caso di asesinato registra den area di Olde Molen. Cuerpo Policial a confirma identidad di e victima Ralph de Palm, naci na Haiti na 1990, e tabata tin 26 aƱa di edad. E sospechoso den e caso aki, Erick Arturo Minguel Junior Schneiders di 22 aƱa a entrega su mes na warda di polis despues cu autoridadnan tabata buscando e pa algun dia.
Persona haya morto den cas
E otro caso cu a sosode despues tabata uno na Sero Largoweg, San Nicolas unda cu un ciudadano a topa cu un persona sin bida den cas. Patruya di San Nicolas a yega riba 9 di september, un dialuna mainta, y topa cu un homber benta abo den un plas di sanger. Aparentemente e lo tabata tin por lo menos dos tiro na su curpa. Un investigacion a start mesora riba e caso aki y ainda nos no a tende ningun desaroyo di dje tampoco. Akinan ta trata di victima Roque Alvin Thijzen, miho conoci como Roy Thijzen di 52 aƱa di edad. Ultimo cu a wordo informa tabata cu polis lo kier sa cu ken e victima tabata tin contacto den e ultimo dianan prome cu su morto. Particularmente den e anochi y madruga prome cu el a wordo tira. Tambe riba ki sorto di contacto esey tabata ta. E tiplijn di 11141 ta keda habri pa esaki ainda.
Caso de Vuyst
E caso recien na cas di pueblo de Vuyst unda un hoben a perde su bida den un manera bastante cruel tambe a causa basta comocion den cuminda di Aruba.
Hopi ta esunnan cu ta comenta ainda cu nan kier wak husticia. No tin ningun sospechoso of detencion cu a bini den e caso aki ainda tampoco. E dama hoben di 19 aƱa a wordo haya sin paƱa, cu un saco di plastic mara na su cabes y aparentemente cu heridanan manera si e tabata tortura den un forma of otro.
Un punto cu colega di prensa Juan Werleman a trece dilanti algun dia pasa, ta cu mester tin detaye basico cu Ministerio Publico por comparti cu prensa. Esaki pues pa yuda cu e investigacion di e caso. Sinembargo Ministerio Publico ta keda hopi limita cu nan contestanan y informacion cu nan ta brinda na prensa relaciona cu casonan di asesinato.
Den e caso aki di de Vuyst, sr. Werleman por ehempel a trece e preguntanan basico dilanti manera ‘unda y ki ora tabata e ultimo biaha cu a wak e victima? si tin un tijdstip di e crimen cu a costa bida di e victima y cuanto persona por ta envolvi?
Ministerio Publico
Na e interes di e investigacion, Ministerio Publico ta opta na momentonan aki pa no contesta e preguntanan aki ainda. “Pasenshi mientras e investigacion ta cana. Asina cu tin algo nobo ta wordo informa. E por ta informacion cu a keda estableci caba, pero igual e ta informacion cu ta forma parti di e investigacion y cu fiscal no kier haci conoci ainda. Corda cu e sospechoso ta sigui noticia. Confiansa, pasenshi mientras cu e investigacion ta canando,” vocero di Ministerio Publico a contesta prensa algun dia pasa.


text:
Na e ciudad di Tanger, 28 persona a perde ann bida na un tayer di textil ilegal cu tabata opera na e sotano di un villa. Ta bisa cu e personan a keda electrocuta ora cu awa a drenta den e sotano pa motibo di inundacion. Dies persona a keda rescata, segun autoridad a informa.
No ta cla extactamente cuanto persona ta den edificio ora cosnan a sali malo. Medionan local a menciona e number cuarenta, pero no tin certeza, autoridad a habri un investigacion. Tin hopi inundacion na e ciudad pa motibo cu a yobe hopi e dianan pasa.
“Tin hopi hende cu ta traha na e sector informal na Marrueco, asina e coresponsal Samira Jadir a bisa. E condicion di trabou, estableci pa ley, no ta monitorea pa e gobierno local na e luganan di trabou. Hende ta pone nan salud y bida na riesgo y trabou no ta sigur. Tin 80% di persona cu trahando den sector informal, accidente ta pasa cu frecuencia pero no ta gran cantidad di hende morto.


text: Den careda di 3:30 di atardi coriente a bay completamente na Boneiro. Contourglobal Bonaire ta trahando riba diferente situacionnan pa mehoracion di coriente pa Boneiro, pero awe algo a bay full robes den e planta,unda cu na Contourglobal cu ta genera coriente y ta bende esaki na Web Boneiro cu ta esun cu ta suministra coriente pa henter Boneiro, a bay plat awe, mesora a pone tur technico disponibel pa atende cu e situacion.Den cada skina na e cashinan di coriente trahadornan di web a controla y asina poco poco despues di 3 ora coriente a cuminsa bin na caya Amsterdam, Nikiboko zuid, republiek, Andriol cu ta e promenan cu a cuminsa ricibi coriente den careda di 6:45. E otro barionan pa 7 or di anochi ainda no a ricibi coriente. Ta trahando riba e problema pa asina lanta e planta bek y pa asina Boneiro completo por ricibi bek.


text:
Mi pashon ta agrikultura; for di mucha chikí bo ta haña mi ku mi chapi i mi ta planta yambo, tomati i batata dushi den mi mama su kura. Mi ta gusta planta diferente yerba mas tantu. Mi ta planta orgániko; den mi hòfi mi tin hopi palu di Moringa i ta p’esei mi ta yama mi hòfi: Hòfi Moringa. MI ta traha puiru di blachi seku di Moringa. Moringa ta pa mi un mata milagroso; e ta bon pa hopi kos, i e ta duna energia.
Banda di dje mi ta planta palunan di mango, Fruta di Pan (jackfruit), makapreim, papaya, awakati i hopi mas. Mi gusta matanan eksótiko i ta p’esei mi ta trese matanan di otro pais. Mi tin palu di lamunchi di Bali (Indonesia), Fruta di Pan i hopi mas. Mi ta entrega lamungras, orégano i basilicum (yerba hole) pa simia pa seis hóben ku tin nan mes marka di te na Kòrsou i mi ta entrega diferente yerba na Hòfi Kas Kòrá i restorant Kome. Mi stima lokual mi ta hasi i mi deseo ta pa entrega yerbanan na tur restorant na Kòrsou pa asina nan por usa yerba fresku ku mi a kaba di piki for di hòfi.
Un otro deseo di mi ta pa hende por kamper òf keda den mi kunuku pa nan por pruf e naturalesa kon ta pa drumi lanta riba un kunuku, pruf e puresa di naturalesa ora lanta mainta tende paranan ta kanta, bebe bo mes te di bo yerbanan ku bo ta kita fresku e mesun mainta, i kome bo berduranan fresku. Pronto lo mi ta bai tin galiña tambe pa mi por ofresé webu fresku di galiña di kunuku.
Mi ta biba di mi kunuku; mi no tin otro entrada pero mi a disidí di dediká mi tempu pa mi plantashon awor. Si bo ke bin tira un bista bo por tuma kontakto ku mi libramente.
Aishel Marchena
Adrès: Kaminda Duvert Boy Nicolina
Postadrès: Villapark Seru Lora 27
Telefòn: 510-9884
3,377 Bia mirá, 2 Bia mirá awe


text:
WILLEMSTAD — C.S.D. Barber, ku hopi honor i orguyo, ta informá ku e empresa Smart Home Depot a patrosiná unifòrm nobo di e ekipo grandi pa e kampionato aktual di futbòl.
Manera ya ta konosí algun tempu atras Smart Home Depot a patrosiná e ekiponan hubenil di e organisashon C.S.D. Barber ku nan unifòrm i awor a toka turno na e ekipo den divishon di honor.
No opstante ku e situashon finansiero no ta esun mas optimal tòg Smart Home Depot a sa di hasi su esfuerso i a patrosiná e ekipo di Centro Barber ku unifòrm nobo nobo. Smart Home Depot ta tur tur ku e pueblo di banda abou i prueba di esaki ta nan sosten na e organisashon di C.S.D. Barber.
C.S.D. Barber ta gradisí gerensia i personal di Smart Home Depot, representantenan di e marka iNGCO Curacao, pa e tremendo gesto aki. E ekipo di Centro Barber sigur lo hasi su máksimo esfuerso pa sigui saka kara i ta invitá tur fanátiko pa bin sostené e ekipo durante kampionato.


text:
ERA/Buleria pa selebrá 40 aña di ambiente!
Kuarenta aña tokando huntu no ta wega. Esei ta loke ta e base prinsipal di ERA ku tei selebrá dia 1e di mei próksimo den CWTC, 40 aniversario dje banda. Layo Virginie, Boy Thode, Moises Ramos i Little Leito a kompartí informashon dje tremendo selebrashon ku lo konta ku presentashon di ERA Kariño di 6, ERA Autentiko, ERA 2022, e agrupashon musikal Buleria for di Aruba i dj Argenis Huerta.
Dwight Leoneta, lider di Buleria a indiká ku semper e tabata sigui ERA pa e forma úniko di pone ambiente ku e banda tin. Pa Buleria ta kasi 3 aña pasá ku e banda a presentá den kombinashon ku ERA i pa nan ta un honor di por kompartí tarima ku ERA pa nan di 40 aniversario.Interes pa e fiesta bastante haltu i konosiendo e fanátikonan di ERA nan lo sa di bai selebrá ku e banda den grandi.
Karchinan general ta optenibel na Mensing’s Caminada, 24 uur uit de muur i serka tur músiko di ERA. Pa e sekshon VIP tin karchi los na Mensing’s Caminada i pa mesa VIP bo mester yama 511-3433 pa hasi bo reservashon. Vestuario pa e anochi di selebrashon lo ta ‘All in White’.


text:
April 22, 2022
ORANJESTAD - Aruba Airport Authority N.V. (AAA) and Wings of Hope (WoH) are proud to be contributing to the Aruban Community on Earth Day 2022.
Today marks the 52nd annual Earth Day and is recognized as a day to shed light on the ongoing and emerging global environmental concerns and the importance of change in human behavior and how everyone can contribute towards protecting the environment. Sustainability is one of AAA’s strategic pillars being a guiding principle for the company. The United Nations’ Sustainable Development Goals (SDGs) are anchored in the purpose, vision, values, and strategies of the organization.
This year’s Earth Day theme is “Invest in our Planet” and based on SDG 15 Life on Land, AAA is proudly contributing to the environment through two very important projects. AAA has partnered up with Fundacion Parke Nacional Aruba (FPNA) for the development of their “Cas di Cultivo”, an integral part of their Flora Biodiversity Enhancement & Climate Resilient Program which was officially inaugurated on April 22, 2022. This program entails the cultivation of native and endemic flora species, that in the future will be planted in a closed off botanical garden network, which will be created and maintained by FPNA to serve as haven for local flora and fauna and as an example of sustainable gardening practices. As part of WoH’s Environment/Sustainable Airport Community goal, WoH organized a beach cleanup on Saturday April 23, 2022 in the morning together with Scrubble Bubbles with more than 75 participants from the Airport Community, Grupo Scout Ora Ubao, family members and friends who helped clean the area at Rincon Beach. AAA would like to especially thank ABC Project Venture for providing a large waste container at the location where participants were able to dispose of the waste collected.
AAA hopes to positively influence other companies to also take steps towards making a difference in the Aruban Community.
Papiamento
Aruba Airport Authority N.V. y “Wings of Hope” ta contribui na Earth Day 2022
ORANJESTAD - Aruba Airport Authority N.V. (AAA) y Wings of Hope (WoH) ta orguyoso di por contribui na e comunidad di Aruba riba Earth Day 2022.
Awe ta marca e di 52 aña di Earth Day y ta reconoci como un día pa enfoca riba e preocupacionnan cu tin andando of iniciando rond di mundo, e importancia pa un cambio den e comportamento humano y con tur persona por contribui na e medio ambiente. Sostenibilidad ta un di AAA su pilarnan strategico cu lo sirbi como guia pa e compania. E Sustainable Development Goals (SDGs) di Nacionnan Uni ta ancra den AAA su proposito, vishon, balornan y strategianan di e organisacion.
E tema pa e aña aki ta “Invest In Our Planet”, y basa riba e SDG 15 Bida riba Tera, AAA ta orguyoso di por contribui na e medio ambiente dor di dos proyecto importante. AAA a partner up cu Fundacion Parke Nacional Aruba (FPNA) pa e desaroyo di e Cas di Cultivo, cu ta un parti importante di FPNA su Biodiversity Enhancement & Climate Resilient Program cu a wordo inaugura oficialmente riba April 22, 2022. E programa aki ta ensera e cultivacion di flora nativo y endemico cu den futuro lo wordo planta den un jardin botanico cu lo wordo crea y manteni pa FPNA y lo sirbi como un refugio pa flora y fauna local pero tambe como ehempel di practicanan sostenible di jardineria. Como parti di e meta “Environment/Sustainable Airport Community, WoH a organiza un beach cleanup Diasabra April 23, 2022 mainta hunto cu Scrubble Bubbles cu mas di 75 participante di e Airport Community, Grupo Scout Ora Ubao, famia y amistadnan cu a yuda hasi e area di Rincon Beach limpi. AAA kier a gradici ABC Project Venture pa a pone un baki grandi pa colecta sushedad na e lugar y asina tur participante por a tira e sushi cu nan a colecta afor.
AAA ta spera di por influencia otro companianan positivamente pa tambe tuma stapnan pa hasi un diferencia den e comunidad di Aruba.


text:
Pronóstiko di tempu pa Kòrsou i bisindario bálido te djasabra mainta 06:00 o.l., 11 di sèptèmber 2021.
Pronóstiko
Pronóstiko di tempu pa Kòrsou i bisindario bálido te djasabra mainta 06:00 o.l., 11 di sèptèmber 2021.
Kompilá: djabièrnè 10 di sèptèmber 2021, 05:00 o.l. (09:00 UTC).
Tempu: Por lo general parsialmente nublá ku chèns pa un áwaseru breve durante oranan di mainta.
Temperatura máksimo lo alkansá 33ºC i temperatura mínimo 27ºC.
Solo ta sali 06:25 i ta baha 18:40 o.l.
Bientu: Generalmente for di ost i moderá te basta fuerte; forsa 3 te 5 (12 te 39 km/ora, 7 te 21 nudo). De bes en kuando, fuerte den ráfaga; forsa 6 (40 te 50 km/ora, 22 te 27 nudo).
Situashon general: Durante proksimo 24 ora temporalmente nubianan lo pasa riba nos region i prinsipalmente den oranan di mainta por okashoná un áwaseru lokal riba Kòrsou. Mas aleu, bientu lo mantené un forsa generalmente moderá. Tambe, ta premirá ku stof fini prosedente di Sahara lo por redusí e visibilidat gradualmente.
Kondishon di laman: Generalmente moderá ku altura di olanan entre 1 i 2 meter (3 i 6 pia).
Sistemanan signifikante di wer tropikal: Ningun.
Fenómeno spesial: Ningun.
Perspektiva te djadumingu mainta: Parsialmente nublá sin áwaseru signifikante.
Meteorólogo: Correa.


text:
Anti-Dopinganti-doping news
WADA ta habri aplicacion pa abogadonan
Abogadonan por forma parti di Continental Results Management Panel.
WADA ta habri aplicacion pa abogadonan forma parti di un Continental Results Management Panel.
Desde aña 2021 tur caso legal relaciona cu un violacion di un regla anti-dopahe lo wordo trata pa un panel continental di abogadonan di region (Continental Results Management Panel). Esaki ta nifica cu cada continente tlo in su propio panel pa trata casonan legal di nan propio continente.
WADA ta duna oportunidad na abogadonan cu tin afinidad cu deporte y Ley di deporte pa forma parti di dicho Panel Continental. Pa medio di esaki Comision Anti-Doping di Aruba (ARUNADO) kier duna oportunidad na abogadonan di Aruba pa aplica pa forma parti di e Panel Continental aki.
Despues cu a ricibi e aplicacion un comision di seleccion (Selection Committee) Continental lo selecta e miembronan final di e panel.
Pa medio di e publicacion aki ta pidi tur interesado pa manda nan aplicacion pa sr. Patrick Werleman na p.werleman@olympicaruba.com. Tambe por contact sr. Werleman pa mas informacion.
E deadline pa manda aplicacion ta 1 di maart 2021.


text:
Outoridat i rekonosementu
Mas i mas mucha ta nase den un relashon entre mayornan ku no ta kasá. Mayornan por skohe pa parti e outoridat riba e mucha. Pero kon e mayornan ta regla e outoridat konhunto i esaki ta meskos ku rekonosementu?
Un mucha menor di edat, por bai studia den eksterior sin su mayornan. Òf mayornan por bandoná e isla i laga e mucha atras den kuido di un otro hende. Den tal kaso, e mayornan ta obligá pa asigná un persona ku ta tuma over e responsabilidat, kuido i edukashon pa e mucha: un tutor temporal.
Si un mayor ta suspendé for di e outoridat di mayor, pasobra e mucha tabatin un tutor temporal, e mayor por hasi un petishon pa restablesé su outoridat di mayor.


text:
Aruba
Ta sclama pa solucion: Awa sushi y holo stinki ta atraccion desagradabel den area turistico
No ta prome biaha pero ta parce cu solucion tampoco no ta bay yega por lo pronto. Un bista sumamente desagradabel ta locual cu tin na e momento aki riba e caretera turistico principal den e area di Palm Beach.
Varios yamada a drenta na nos mesa di redaccion pa informa di un situacion deplorabel cu ta tumando luga riba L.G. Smith Boulevard caminda awa di riool a yena gran parti di e caminda.
Un poco despues di 7:00 pm a drenta informe cu te hasta un fontein di awa di riool a bay halto susha tur vehiculo cu tabata transita den e area. Propietario di varios auto staciona den e pida strip aki no por a crusa e caminda pa yega na nan auto.
E holor tabata insoportabel y asina mes e trafico mester a sigui uza e ruta aki como cu e ta esun principal pa yega na e area di hotel y establecimento nocturno den cercania.
Na mas di un ocasion a pidi pa atende cu e situacion aki como cu ta trata di e entrada principal na area di hotel y ta un bista decadente pa turista cu ta di bishita riba nos isla.
Hopi ta e taxistanan cu tambe a yega di bati alarma riba e situacion cu awa di riool aki, cu ta susha nan vehiculo y cu holo stinki ta keda pega na esaki, caminda cu despues nan tin cu transporta turista den e holor aki. Sin lubida di e situacion ahigienico cu esaki ta pa cualkier area riba nos isla.


text:
Kralendijk- Djarason un total di 108 persona a bakuná kontra di Covid. Esaki ta konsiderablemente ménos ku ayera i antayera ora mas ku 180 hende a bakuná.
E kantidat di hende bakuná awe a baha bai den direkshon di e promedio di 96 persona ku a bakuná e promé dos siman di e kampaña di bakunashon.
Awe riba medionan social por a skucha vários keho atrobe tokante e number 0800 0800. Esaki probablmente dor di kantidat di hende ku ker a traha sita pa bai pasa tèst di Covid.
Lesa tambe:
- Kuater grupo di mucha a sali pa Paraguay pa kompetí den Consejo Sudamericano de Deporte Consude
- Solamente por pasa angua kontra Korona ku sita
- Gang di arte: un trayekto artístiko pa hobennan lokal
- CBS: porsentahe di poblashon di Boneiru ku ta bou di e nivel di pobresa nashonal ta birando ménos
- Despues di un búskeda polis i wardakosta a haña dos persona di edat ku tabata perdí


text: Diabierna mainta a drenta informe di un caso unda tin un persona indesea na e cas na Mamoticastraat, mesora a dirigi un patruya na e sitio. Na caminda pa e sitio a drenta un otro yamada pa polis bay cu mas urgencia ya cu e situacion a escala. Na yegada di e patruya a bin compronde cu e mayornan no kier e pareha di e yiu muher mas na e cas. Polis a interveni pa e asunto no escala durante e discucion e yiu muher a cay flauw y a solicita presencia di ambulans. E ambulans a atende e victima na e sitio mes. Pa trankiliza e asunto e homber a dicidi pa bay keda na un otro sitio.


text:
MAN ta mira nan mes komo sorpresa den elekshon.(video)
Den e siman tras di lomba Partido MAN a habri nan sede nobo riba Rooseveltweg den ambiente di hèpi òwer. Ademas di esaki MAN a tene un enkuentro den Rust & Burgh. Durante di e enkuentro lider di MAN, Hensley Koeiman a enfatisá un biaha mas ku su partido ta para pa transparensia i integridat. Otro miembronan ku a papia riba e atardi ta presidente nobo di e partido, Emil Walle, abogado Roy Botse ku a splika e parti hurídiko di e statutonan di MAN, lider di kampaña pa elekshon benidero, Mayra Coffie i Kenneth Gijsbertha ku a papia riba e último desaroyonan i próksimo aktividatnan pa MAN. Tabata notabel ku ta'tin vários kara nobo i tambe MANistanan di ántes, ku a bolbe presentá na aktividat di partido, despues di e kiebro entre MAN i e grupo di Charles Cooper. Den un ambiente positivo, MANistanan a premirá ku nan lo ta e sorpresa den prókimo elekshon.
FOTO : Ambiente na enkuentro di MAN den Rust & Burgh (Kortesia MAN)
VIDEO : Klek riba imágen pa skucha diskurso di
Hensley Koeiman na apertura di sede nobo di MAN.


text:
KRALENDIJK – Djarason awor e un grupo di studiante ta sali pa Hulanda. Ta trata di 35 studiante. Radio Live 99.9 FM a papia ku Jefferson Coffie di RCN su departamentu di ‘Studiefinanciering’, kende ta e persona ku ta atendé ku entre otro e parti di bai mentu den eksterior di studiantenan. “Djarason benidero 35 hóben ta bai studia na Hulanda. Aparte di Hulanda tin studiante ta bai Aruba, Kòrsou i Merka. Loke ta e kaso e aña aki mester tene kuenta kiko ta e regla ku kada pais tin, relashoná ku e situashon di COVID-19.
Preparashon di e studiantenan a bai bon, esaki awor for di na skol, i ta algun kos chikitu ta andando e dia nan aki, promé nan subi avion pa eksterior. E hóben studiante ta liber pa skohe kiko e ta deseá di studia i na unda e ta bai kontinuá. Nos a súplikanan pa buska informashon, kiko e skol ta eksigí. Mayoria di skol na Hulanda a bisa e studiantenan ku ta posibel pa hasi e lès ‘online’, sinembargo debí na e diferensia di ora, ta mihó pa e studiante ta na Hulanda. Tin bia e studiante mester ta presente na skol, i esei ta importante pa e ta na Hulanda. Na Hulanda e grupo TuranGoeloe ta topa i atendé ku e studiantenan, pa asina nan risibí e guia nesesario. Entre otro nan ta den kontakto ku e studiantenan i e skol, i informá nos na Boneiru kon tur kos ta kana aya na Hulanda.
Djarason tur studiante mester ta 3 ora promé ku e buelo pa Hulanda, ku ta sali 10 minüt pasa di 5’or di atardi. E aña aki a opta pa e studiantenan biaha nan so, esaki entre otro debí na e situashon aktual tokante e problema di COVID-19. Nos ta deseá nan éksito, hasi bon uso di e oportunidat i regresá Boneiru momentu ku finalisá e estudio pa yuda ku desaroyo di e isla,”Coffie a bisa.


text: Diaranzon mainta a drenta informe di cu un yiu a yega na cas di su tata y a hay’e benta abao dilanti e cas na Balashi, mesora a dirigi tanto polis como ambulans na e sitio. Na yegada di e patruya a bin topa cu e homber benta abao cu un color palido y no tabata reacciona. Na yegada di e ambulans nan a afirma cu e no ta duna señal di bida y a pidi un dokter. Na yegada di e dokter a constata cu e homber a fayece un morto natural. Na famianan di e fayecido ta bay nos mas sincero palabranan di condolencia.


text:
Despues di 5 aña di ausencia for di escenario ADELE a bolbe Inglatera pa presenta den e Hyde Park Summer Festival. Tabata su promer presentacion publico despues di a lansa su album nobo 30. "Ta asina straño ta dilanti un publico atrobe, mi ta sinti nervioso pero tambe contento". Asina Adela a declara riba escenario, obviamente hopi emociona di ta bek riba stage pa entretene su publico cu a asisti na gran cantidad den e festival. Arubianonan cu ta biba na UK a probecha di asisti y a informa cu su concierto a dura 2 ora largo y caminda el a intepreta 18 cancion. Su Shownan na Las Vegas a keda posponi debi na tardansa y casonan di Covid cu a afecta su staff. Ta parce cu na luna di Januari 2023 e shownan na Las Vegas lo sigui. Adele na e momentonan aki ta saliendo cu un amor nobo Rich Paul kende ta un di agentenan di atletanan mas exitoso, e ta representa entro otro e super estreya di LA Lakers Le Bron James.
ADELE: Mi ta back na cas y riba stage "My God"
Updated: Jul 8


text:
Minister Glenbert Croes: Ta un honor grandi di por a presenta e crisisplan social na Raad van State
Minister Glenbert Croes:
Ta un honor grandi di por a presenta e crisisplan social na Raad van State
Minister Glenbert Croes ta consider’e un gran honor di por a haci su raportahe y apelacion na Raad van State unda tabata presente Sr. Thom de Graaf, Sra. Milly Schwengle di Aruba, Sr. Ron van der Veer y Sr. Rob Visser.
E mandatario a duna un splicacion amplio di e pakico di su biahe pa Hulanda. Mirando cu desde e prome dia e Crisisplan Social a haya sosten financiero for di Hulanda, ta su opinion cu e mester entrega personalmente un raportahe di e avancenan logra te cu awo.
Na Aruba, a compila e avancenan di e plan, como tambe a ricibi e estado di cuenta for di Departamento di Finanzas. For di Unicef tambe a ricibi su relato di trabou como tambe financiero. A compila tur documento den un solo raportahe cu a keda entrega na tur 21 Parlamentario di Aruba, na Minister President di nos Pais y na tur instancia concerni na Hulanda demostrando cu e Crisisplan Social di Aruba ta traha a base di transparencia lagando semper e berdad ta e guia pa por logra e miho pa nos Pais.
Den Haag, 28 di augustus 2019


text:
Kralendijk- Banko di Seguro Sosial di Kòrsou (SVB) ta bai kumpli tòg ku un veredikto di korte kaminda a prohibí pa sigui kòrta den AOV di esnan ku ta risibí un penshun di behes di e instituto aki, asina abogado Mr. Michiel Bijkerk a skibi riba su página di Facebook.
SVB, na momentu dado, a disidí di bai kòrta den pago di penshun di tur penshonado di Antia Hulandes ku no ta bibando na Kòrsou. Bijkerk pa hopi aña tabata bringa kontra di e medida aki, ku segun e tabata algu inhustu.
Siman pasá diputado Nina den Heyer tambe a hasi un apelashon riba SVB, pa kumpli ku e veredikto den korte.
Buèlta
“Na promé instansia SVB-Kòrsou a duna di konosé por eskrito ku nan lo NO kumpli ku e veredikto di Korte di Hustisia di dia 1 di mart 2021. Pero despues di diferente buèlta nan a anunsiá dia 16 y 17 di yüni 2021 ku nan lo kumpli tòg”, asina Bijkerk ta skibi.
Tur penshonado na Boneiru, SXM, Saba y Statia lo haña nan sèn bèk ku forsa retro-aktivo te 2016/2017. Tantu e parti ku a ser kòrtá (10%) for di yanüari 2017 komo e kerstbonus anual for di 2016.


text:
WILLEMSTAD- 14 di desèmber 2017 – Komo parti di e esfuersonan kontinuo pa hasi Kòrsou mas konosí den eksterior, Ofisina di Turismo di Kòrsou (CTB), den kolaborashon ku JetBlue, un di nos partnernan aéreo mas fuerte i ku koperashon di Curaçao Airport Partners (CAP), ta promoviendo Kòrsou komo destinashon ku un serie di kampaña na siudat di New York den e lunanan di novèmber i desèmber.
E promoshon a ranka sali ku dos vehíkulo promoshonal grandi; un bùs di turista di dos piso dekorá i un bùs di dos piso kubrí ku aviso digital. Durante e kampaña di ocho siman, e bùsnan lo pasa den gran parti di Manhattan, riba e rutanan i áreanan mas transitá, manera Union Square, Meatpacking District, Penn Station, Times Square, Flatiron District, Grand Central Station i Central Park, kapturando nada ménos ku 30.000.000+ impreshon i ‘view’. Riba e bùs dekorá lo tin un esena atraktivo di un playa, miéntras ku riba esun digital lo pasa un propaganda di 30 sekònde di Kòrsou, ilustrando tur e aktividatnan fantástiko ku ta tumando lugá aki na Kòrsou, aworakí mes! Durante henter e kampaña lo regalá huntu ku JetBlue Vacations, vários trep pa Kòrsou na habitantenan di New York ku lo haña nèt un bon chèns pa skapa for di e friu.


text:
Tribunal Médiko Disiplinario Hulanda Karibense
Na Tribunal Médiko Hulanda Karibense (Medisch Tuchtcollege Caribisch Nederland- MTCN) por presentá keho riba un dòkter, djentista, botikario o partera. Ta huzgá kada keho ku ta drenta na MTCN dor di un Tribunal. E Tribunal ta konsistí di un presidente i dos kompañero di profeshon di kual MTCN semper ta trata pa ku un di nan ku ta partisipá ta di un otro isla karibense.
Solamente si ta trata di keho riba un partera e kaso ta diferente: e Tribunal ta konsistí di un hurista, un partera i un dòkter. E Tribunal ta ser asistí dor di un sekretario ku ta hurista. Minister di Salubridat Públiko, Bienestar i Deporte di Hulanda ta nombra e miembronan di Tribunal.
E tribunal ta evaluá si e akusado a traha responsabel i di akuerdo ku normanan di su profeshon. Saliendo for di e punto di bista ku esun ku ta duna kuido ta funshoná riba mesun nivel ku su koleganan na Hulanda Oropeo. Naturalmente ta tene kuenta ku e situashon spesífiko bou di kual ta práktika medisina riba kada isla.
Na momentu ku ta bai trata keho tantu e demandante komo e akusado ta haña oportunidat di trese nan punto di bista dilanti. E Tribunal Disiplinario ta evaluá si esun ku ta duna kuido a trata na traha na manera responsabel sí òf nò. Si e dunadó di kuido a aktua robes e keho ta hustifiká. Den e kaso ei por emití un atvertensia, represhon, suspenshon òf prohibishon.
E tarea di e Tribunal Disiplinario ta pa supervisá i fomentá un bon kuido di salú. E Tribunal no por otorgá daño di perhuisio ni determiná e responsabilidat di un dunadó di kuido. Esaki ta sosodé via di un hurisdikshon normal.
E prosedimientu ta kuminsá ora entrega un keho por eskrito. E sekretario di eTribunal Médiko Disiplinario (MTCN) ta wak si e keho ta sufisientemente evidente òf ku e demandante mester aklará su keho. E sekretario ta manda un kopia pa e akusado i alabes ta puntra e akusado pa presentá apologia.
Tratamentu di kaso dor di MTCN
Despues di resepshon di e apologia, MTCN por invita e akusado i demandante pa un investigashon preliminar oral. Si MTCN ta huzga ku e demandante no tin e outoridat pa e keho of aparentemente ta kere ku e keho ta infundá, e Tribunal por disidi riba e kaso sin invita ambos partidonan pa tende nan den un seshon. Den tur otro kaso ta invita partidonan pa presenta na un seshon unda nan ta haña e oportunidat pa aklará nan punto di bista dilanti.
Desishon
Den e kaso ku e dunado di kuido no a aktua di akuerdo ku e normanan di su profeshon, MTCN ta deklará e keho fundá. Den e kaso ei MTCN por imponé un medida. E proposito di e medida ta pa mehorá e kalidat di salubridat públiko i no pa kastigá.
Apelashon
Den sierto kaso bo por apelá kontra e desishon di MTCN. Den e parti tokante apelashon riba e mesun wèpsait bo por lesa ki ora bo por apelá. Korte Komun ta trata kasonan di apelashon.
Publikashon di desishon nan
Ta publika desishon tumá pa MTCN anónimamente riba e wèpsait overheid.nl. Aparte di esei MTCN por disidí di publiká e deshishon otro kaminda, por ehèmpel den un revista di profeshon. Esei pa evitá violashon di standartnan di profeshon dor di otronan. Den e kaso aki tambe publikashon di e desishon ta anónimo.
Bo no ta satisfecho ku e prosedimientu di sierto dunado di kuido empleá na Boneiru, SintEustatius òf Saba? Den e kaso ei bo por presentá bo keho na Tribunal Médiko Disiplinario Hulanda Karibense (MTCN) ku esei bo ta kuminsá un prosedura disiplinario.
Kontra kua dunado di kuido bo por presenta un keho?
Por presenta un keho kontra e siguinte dunado di kuido:
- Dòkter
- Djentista
- Botikario
- Partera
A base di kiko bo por duna un keho?
Na MTCN bo por keha riba:
- Diagnóstiko robes
- Tratamentu inkorekto
- Informashon no sufisiente
- Violashon di sekreto profeshonal
- Kondukta trasendental seksual òf otro kondukta trasendental.
Kon por presentá keho?
Un persona por presentá un keho òf laga un otro persona hasie, por ehèmpel un miembro di famia òf abogado. Por presentá un keho atraves di meil, despues bo tin ku manda e mesun dokumento atraves di pòst. Bo ta skirbi bo keho preferiblemente na Hulandes, pero ta aksepta Ingles i Papiamentu tambe.
Manda bo meil na: medischtuchtcollegebes@minvws.nl na nomber di sekretaria di MTCN, Postbus 20302, 2500 EH Den Haag, Nederland. Di tur manera mèldu e siguiente dato nan:
- Nòmber i adrès;
- Funshon di e akusado;
- Nomber i direkshon di trabou di e akusado;
- E keho, hechonan I puntonan riba kua e keho ta basá, mas dato ku ta posibel, hechonan i otro sirkunstanshanan posibel;
- Bo firma;
Bo por pidi asistensia i konseho referente e prosedura serka, por ehèmpel, un miembro di famia òf un abogado. Pa un apoderado ku no ta un abogado bo tin ku presenta un apoderashon na skrito.
Si e pashènt no a empoderá bo?
Den e kaso ku bo ta presenta un keho riba e tratamentu di un pashènt i e pashènt no a empoderá bo, mester pone lo siguente den e karta di keho:
- E nomber, adrès i fecha di nasementu di pashènt;
- E rason pa kiko e pashènt mes no a presenta e keho;
- Ki relashon tin ku e pashènt;
- Ki interes tin pa presenta keho;
- Si ta posibel un firma di pashènt pa konfirmá ku e ta di akuerdo.
Kiko ta e gastunan pa presenta un keho?
Presentashon di un keho na MTCN ta gratuito. E gastunan di asistensia hurídiko ta pa kuenta propio. Solisitut di ayudo huridiko no ta obligatorio. Por presenta e keho personalmente i duna splikashon verbal riba e keho durante e audiensia hudisial.
Komo dunadó di kuido, un persona no ta kontentu ku e trato ku e la risibí i a presentá keho riba bo na e Tribunal Médiko Disiplinario Hulanda Karibense (MTCN).
Kontra kua dunadó di kuido un persona por presenta un keho?
Un persona por presenta keho kontra e siguinte dunadó di kuido:
- Dòkter
- Djentista
- Botikario
- Partera
Riba kiko bo por hasi keho?
Serka MTCN por hasi keho riba por ehèmpel:
- Diagnóstiko robes
- Tratamentu inkorekto
- Informashon ku no ta sufisiente
- Violashon di sekretu profeshonal
- Kondukta trasendental seksual òf otro kondukta trasendental.
Presentashon di Apologia
MTCN ta manda karta di keho via pòst i den mayoria di kaso tambe via meil. E Tribunal ta duna informashon tokante kon pa hiba un defensa. Por hiba e defensa personalmente òf por hasi uso di un persona ku por hasiele, por ehèmpel bo aseguradó di asistensia húridiko òf abogado. Pa apoderá un persona ku no ta un abogado, bo mester di un apoderashon por eskrito.
Gastunan
E gastunan di asistensia húdisial ta pa kuenta propio. Solisitut di ayudo huridiko no ta obligatorio. E akusado mes por presenta e keho i I duna splikashon verbal riba e keho durante e audiensia hudisial.
Si bo no ta di akuerdo ku e sentensia di e Tribunal Médiko Disiplinario Hulanda Karibense bo por apelá na e Korte Komun di Aruba, Curaçao, Sint-Maarten i di Boneiru, Sint Eustatius i Saba. Pa por apelá bo mester presentá un apelashon.
Ken por apelá?
Por instituí apelashon dor di:
E akusado por instituí apelashon den e kaso ku e keho ta fundá i a imponé un medida.
E demandante por apelá:
- Si a deklará e keho inadmisibel;
- Si a rechasá e keho sin investigashon detayá;
- Òf si despues di investigahson no a imponé medida.
Kontra di kiko bo por hasi apelashon?
Bo por apelá kontra e sentensia di e MTCN. Ku esei bo ta puntra e Korte Komun pa huzga riba e sentensia di MTCN.
Kon bo por apelá?
Bo ta presenta un apelashon na un grefir di Korte Komun. Bo tin ku manda e apelashon den un término di 30 dia. E término di 30 dia ta drenta na vigor e dia ku e desishon a wordu pronunsiá sea remiti.
Menshoná den tur kaso:
- Bo nòmber i adrès
- Kontra ki desishon e apelashon ta dirigí
- E motibu di e apelashon. Esei ta nifika ta skirbi kiko ta e motivashon pa apelá i kontra kua huzgamentunan e sentensia ta dirigí.
- Bo firma
Bo ta skirbi bo keho preferiblemente na Hulandes, pero ta asepta Ingles i Papiamentu tambe .
Kiko ta e gastunan pa apelá?
Institushon di apelashon na Korte Komun ta gratuito.
Pesentashon di apologia den apelashon
Den kaso ku bo kontraparte a imponé apelashon, e Korte Komun ta mandabo e apelashon i ta informá bo tokante di defensa den apelashon. Bo por hiba e defensa personalmente òf por hasi uso di un hende ku por hasiele, por ehèmpel bo aseguradó di asistensia húridiko òf abogado. Pa apoderá un hende ku no ta abogado mester tin un apoderashon por eskrito.
E gastunan pa asistensia hurídiko ta pa kuenta propio. E akusado mes por presentá un apelashon òf hiba bo propio defensa i splika verbalmente bo punto di bista.


text:
Nan ta relaciona cu accion di Zr.Ms Groningen di siman pasa
All Stories
Siman di Polis a cuminza:
ORANJESTAD (AAN): Cuerpo policial tabata tin diferente control durante fin di siman tras di lomba.
ORANJESTAD (AAN): Diasabra marduga un unidad di Polis di Noord a ser manda na Bubali, den area di Super Food, como cu hendenan tin un posible ladron wanta cu nan a caba di gara ta horta.
ORANJESTAD (AAN): Diaranzon 10 di Augustus, Cuerpo policial a haci apertura di nan 'Siman di Polis'.
ORANJESTAD (AAN): Cuerpo Policial ta informa cu lo cuminsa controla pa cu e muchanan bao di 12 aña cu mester ta sinta patras den auto.
ORANJESTAD (AAN): Recientemente na Centro di Husticia na Santa Cruz a tuma lugar entrega di, 25 aña ,30 aña y 35 aña di servicio,
ORANJESTAD (AAN): Dialuna atardi diferente unidad di Polis a ser manda na e cruzada di Frankrijkstraat y Engelandstraat pa un accident basta fuerte cu hende herida.
Nan a rescata un baby na lama
Famia a entrega e homber na Polis


text:
Angua kontra corona ku bo ta bolbe pasa
For di 15 di òktober 2022 tin un angua nobo ku bo ta bolbe pasa kontra corona pa un protekshon ainda mas mihó kontra e variante omikron. Ekspertonan ta spera un ola di corona nobo e último lunanan di aña ora kantidat grandi di bishitante bini Boneiru. E angua ku bo ta bolbe pasa mester baha e chèns pa kontagio i baha e chèns ku hopi tempu despues di un kontagio, hende tin keho ainda. Ta yama esaki tambe long COVID.
Hende grandi ta vulnerabel. Serka nan e protekshon ku e angua di corona ta ofresé, despues di un tempu ta bira ménos mas lihé ku serka hende mas hóben. Ora hende grandi kontagiá, nan tin mas chèns pa bira hopi malu i bai hòspital. E departamentu di Salubridat Públiko ta konsehá amigunan i famianan di hende grandi pa pasa e angua nobo di corona. Asina nan ta protehá hende grandi den nan besindario.
Ora tin hopi kontagio, ménos hende ta bai traha. Esei por tin konsekuensia pa empresa, horeca, i skolnan di deporte. Tambe e preshon riba kuido por oumentá. Pa prevení esaki, ta importante ku hendenan vulnerabel manera personanan ku sobrepeso, malu di suku òf preshon haltu ta pasa e angua ku bo ta bolbe pasa. I tambe ku hendenan salú ta pasa e angua ku bo ta bolbe pasa pa protehá nan mes i otro.


text:
Aña Nobo Na Korsou: E Tempu Mas Dushi Di Aña
E periodo di fin di aña na Kòrsou ta realmente un temporada maravioso i e maravia ta sigui reina durante e último siman di aña. Na e momento ei tur hende ta prepará pa e aña nobo. E tradishonnan di Bispu di Aña Nobo di Kòrsou ta berdaderamente okurensianan tremendo.
E periodo di fin di aña ta e periodo di mas dushi na Kòrsou. Tur e yunan di Kòrsou ku a bini bèk ku fakansi pa selebrá Pasku i Aña Nobo ku nan famia i amigunan ta subi kaya, huntu ku e yunan di tera ku ta biba na Kòrsou, pa bai wak tur e shownan di vürwèrk.
For di 27 di desèmber tin shownan di vürwèrk na diferente lugá i e kayanan ta wòrdu será na e lugánan ei ya hendenan por disfrutá di e show. E shownan ta bira un di e hopi gran enkuentronan sosial di e temporada di aña aki kaminda hopi hende ta topa otro. Ora e show kuminsá hendenan di tur edat ta disfrutá di su bunitesa.
For di 27 di desèmber treilernan kaminda nan ta bende vürwèrk tambe ta habri na diferente lugá. Na e treilernan aki esnan ku ta mas ku 12 aña di edat por kumpra vürwèrk. Nan por haña tur sorto di produkto, di klapchinan chikí i (relativamente) sin peliger pa muchu chikí te esnan mas grandi i peligroso pa muchanan di mas edat ku ta dùrf. Naturalmente mayornan ta wak nan yunan masha bon durante e tempu aki.
Tambe hopi kompania i organisashon ta organisá eventonan di pagara na diferente sitio durante e dia di Bispu di Aña Nobo i durante e dianan promé tambe. E eventonan aki tambe ta bira enkuentronan sosial ya ku hopi hende ta topa i papia tokante akontesimentunan. Despues di e show di pagara tin hopi trabou pa limpia kaya pero el a bira un parti asina integral di e selebrashonnan di fin di aña na Kòrsou ku no por pensa di tin e selebrashonnan aki sin dje.
Despues di tur esaki ta bini e konteo te bòltumentu di aña durante e anochi di Bispu di Aña Nobo. Esaki ta un kos grandi na tur pais rònt mundu i na Kòrsou ta mesunkos. E selebrashonnan di mas grandi ta tuma lugá den Punda ku Otrobanda, na Brionplein i Emmabrùg. Durante e orario ei nan ta chòk chòk di hende tanten ku bandanan lokal ta toka i famianan ta disfrutá di e muzik i e kuminda i bebida ku nan a trese for di kas.
I ora e oloshi marka diesdos’or, vürwèrknan ta yena shelu tur kaminda tanten ku e botonan di ponchi ta hasi zonido pa anunsiá kambio di aña. E vürwèrknan ta keda bai laira pa aproksimadamente 40 minüt i e ta realmente un maravia pa mira. Turistanan ku a yega di eksperensi’é a kompar’é ku e eksperensia di ta riba Times Square na New York durante kambio di aña, kual ta un evento ku ta wòrdu siguí rònt mundu.
Nos ta sumamente bendishoná di por tin e tradishonnan aki na nos isla bunita durante e periodo bunita di aña aki. I nos ta berdaderamente bendishoná di por yama e isla dushi aki nos kas durante henter aña. Felis aña nobo!


text:
Management, Staf y Cuerpo di Aduana ta felicita 5 colega di diferente seccion cu riba dia 16 di juli ultimo a cumpli nan 40 aña di servicio den e prestigioso Cuerpo di Aduana Aruba. Den presencia di Minister di Finansas, Economia y Cultura, Director di Aduana, miembronan di gerencia, SADA y nan sernan keri a hasi entrega di nan decreto gubernamental y nan plakaat di 40 aña di servicio.
- sr. Roy Olive trahando na sectie Haven den rango di Hoofdkommies der I & A 1ste Klasse A,
- sr. RA Croes tabata trahando na sectie Luchthaven den rango di HoofdKommiesverificateur
der I & A,
- sr. Ted Vlaun tabata trahando na sectie Haven den rango di HoofdKommiesverificateur der I
& A,
- sr. Roque Maduro trahando na sectie Luchthaven Vracht den rango di Kommies der I & A 1ste Klasse A y
- sr. Franklin Paesch trahando na sectie Douane Recherche en Informatie den rango di Hoofdkommies der I & A 1ste Klasse A.
Durante 40 aña e cabayeronan a desplega un carera ehemplar y a sa di “go the extra mile” pa aporta positivamente na nos Cuerpo di Aduana. Nos ta gradici sr. Ted Vlaun pa funda e drumband, sr. Roque Maduro pa train e peloton y sr. Roy Olive pa coordina e koor di Cuerpo di Aduana.
Roy, RA, Ted, Roque y Franklin, nos organisacion ta gradici boso pa e lealtad, boso desempeño y bon boluntad y ta desea boso hopi exito, perseverancia y sabiduria. Alabes nos ta desea sr. Ted Vlaun y sr.
RA Croes hopi salud pa disfruta di nan VUT y penshion bon mereci.


text:
MINISTER COOPER TA RISIBÍ PLAN SELEBRASHON 25 AÑA WILLEMSTAD KOMO PATRIMONIO MUNDIAL
MINISTERIO KONSERNÍ TRÁFIKO, TRANSPORTE I PLANIFIKASHON URBANO
MINISTER COOPER TA RISIBÍ PLAN SELEBRASHON 25 AÑA WILLEMSTAD KOMO PATRIMONIO MUNDIAL
PUBLIKÁ RIBA 21 NOVÈMBER 2022
Willemstad – Riba djaluna 21 di novèmber, Minister Charles Cooper a risibí e plan di selebrashon di 25 aña Willemstad komo patrimonio mundial, rekonosé pa UNESCO. E tim organisadó a hasi entrega di e plan aki na Minister Cooper.
E selebrashonnan lo tuma lugá durante henter e siman di 28 di novèmber pa finalisá dia 4 di desèmber. Por bishitá e página di facebook Willemstad 25 pa tur detaye.
Manera ta konosí, dia 4 di desèmber, Willemstad ta selebrá 25 aña komo patrimonio mundial. Den kuadro di esaki, diferente aktor importante den nos komunidat a bini huntu pa selebrá e gran logro aki. Un danki di antemano ta bai pa Ministerio di Tráfiko, Transporte i Planifikashon Urbano, Ministerio di Desaroyo Ekonómiko, Ministerio di Enseñansa, Siensia, Kultura, i Deporte, Road 2 Plaza, Unesco Curaçao, Fundashon Pro Monumento, Monumentenzorg Curaçao, Curaçao Tourist Board, Pietermaai District Curaçao, Punda Loves You, i Stichting Monumentenfonds Curaçao.
Minister Charles Cooper tambe lo selebrá huntu ku henter pueblo di Kòrsou durante e siman entrante.